cyanic-selkie/wikianc huggingface dataset:
ಅದಾ ಲವ್ಲೇಸ್
ವಯಸ್ಕ ಜೀವನ
ಲವ್ಲೇಸ್ಗೆ ತನ್ನ ಬೋಧಕ ಮೇರಿ ಸೋಮರ್ವಿಲ್ಲೆ ಅವರ ಮೇಲೆ ಬಲವಾದ ಗೌರವ ಮತ್ತು ಪ್ರೀತಿ. ೧೮೩೩ರಲ್ಲಿ ಚಾರ್ಲ್ಸ್ ಬ್ಯಾಬೇಜ್ ಅವರ ಪರಿಚಯವಾಯಿತು. ಇವರನ್ನು ಅದಾಳಿಗೆ ಪರಿಚಯಿಸಿದವರು ಅವರ ಬೋಧಕ ಸೋಮರ್ವಿಲ್ಲೆ. ಇನ್ನು ಅವಳಿಗೆ ಇದ್ದ ಇತರೆ ಸ್ನೇಹಿತರು ಎಂದರೆ, ಆಂಡ್ರ್ಯೂ ಕ್ರೊಸೆ, ಸರ್ ಡೇವಿಡ್ ಬ್ರೆವ್ಸ್ಟರ್, ಚಾರ್ಲ್ಸ್ ವೀಟ್ಸ್ಟೋನ್ ಮೈಕಲ್ ಫ್ಯಾರಡೆ ಮತ್ತು ಲೇಖಕ ಚಾರ್ಲ್ಸ್ಡಿಕನ್ಸ್. ಇವಳು ಹದಿನೇಳನೆಯ ವಯಸಿನಲ್ಲಿ ನ್ಯಾಯಲಯದಲ್ಲಿ ವಾದಮಂಡಿಸಿದಳು .ಇವಳನ್ನು ಅದ್ಬುತಮನಸನ್ನು ಹೊಂದಿರುವವಳು ಎಂದು ಕರೆಯಲಾಗುತ್ತಿತ್ತು. ಕವಿಯ ಮಗಳಾಗಿದ್ದ ಅಡಾಳಿಗೆ ತನ್ನ ತಂದೆಯ ಸೊಬಗಿನ ಚಿಂತನೆಗಳು ಅತ್ಯಂತ ಸಹಜವಾಗಿಯೇ ಬಂದಿದ್ದವು. ತನ್ನ ಎಂಟನೆಯ ವಯಸ್ಸಿನಲ್ಲೇ ತಂದೆಯಿಂದ ದೂರವಾಗಿದ್ದರೂ ಆಕೆಗೆ ತನ್ನ ತಂದೆಯ ಬಗ್ಗೆ ಅತ್ಯಂತ ಗೌರವ ಮತ್ತು ಪ್ರೀತಿ ಇತ್ತು. ತನ್ನ ಹಿರಿಯ ಮಗನಿಗೆ ತನ್ನ ತಂದೆಯ ಹೆಸರನ್ನೇ ಇಟ್ಟಿದ್ದಳು. ಆಕೆಯ ಸಾವಿನ ನಂತರ ಆಕೆಯ ಬಯಕೆಯಂತೆ ತಂದೆಯ ಗೋರಿಯ ಪಕ್ಕದಲ್ಲೇ ಅದಾಳ ಗೋರಿಯನ್ನು ನಿರ್ಮಿಸಲಾಯಿತು. ಅದಾ ತನ್ನ ಸಂಶೋಧನೆಗಳಲ್ಲೆಲ್ಲ ತನ್ನ ಕವಿತ್ವವನ್ನು ಸಾಮಾಜಿಕ ಚಿಮತನೆಯನ್ನು ತೋರ್ಪಡಿಸುತ್ತಿದ್ದಳು. ಹಾಗಾಗಿ ಆಕೆಯ ಬರಹಗಳನ್ನು ಪೊಯೆಟಿಕಲ್ ಸೈನ್ಸ್ (ಕಾವ್ಯಾತ್ಮಕ ವಿಜ್ಞಾನ) ಎಂದು ಕರೆಯಲಾಗುತ್ತದೆ. ಕಂಪ್ಯೂಟರ್ ಗಳು ಕೇವಲ ಲೆಕ್ಕಾಚಾರಕ್ಕೆ ಸೀಮಿತವಾಗಿರುವುದಿಲ್ಲ. ಅವು ವಿಶ್ವದ ಮನಸ್ಸುಗಳನ್ನು ಜೋಡಿಸುವ ಸೇತುವಾಗಬಲ್ಲವು ಎಂದು ಹೇಳಿದ್ದಳು. ಬರಿಯ ಲೆಕ್ಕಗಳಷ್ಟೇ ಅಲ್ಲದೇ ಸಂಗೀತ, ಚಿತ್ರಗಳನ್ನು ಕಂಪ್ಯೂಟರ್ ಗಳಲ್ಲಿ ಅಳವಡಿಸಬಹುದು ಎಂದು ಹೇಳಿದ್ದಳು. ಅಂದರೆ ತನ್ನ ಕಾಲಕ್ಕಿಂತ ನೂರುವರ್ಷ ಮುಂದಿದ್ದಳು ಅದಾ! ಅಲ್ಲಿಯ ವರೆಗೆ ಗಣಿತದ ಲೆಕ್ಕಗಳನ್ನು ಮಾಡುತ್ತಿದ್ದ ಯಂತ್ರಗಳು ಅದಾಳ ಸಂಶೋಧನೆಗಳಿಂದಾಗಿ ಬೇರೆ ಬೇರೆ ಕೆಲಸಗಳನ್ನು ಮಾಡಲು ಶಕ್ತವಾಯಿತು. ಒಂದೆ ಕಂಪ್ಯೂಟರನ್ನು ಪಳಗಿಸಿ ವಿವಿಧ ಕೆಲಸಗಳನ್ನು ಮಾಡಿಸಿಕೊಳ್ಳಲು ಸಹಾಯವಾಯಿತು.
ಚಾರ್ಲ್ಸ್ ಬಾಬೇಜ್ ಜೊತೆ ಪ್ರೋಗ್ರಾಮರ್ ಆಗಿ ಕೆಲಸ ಮಾಡಿದ ದಿನಗಳು
ಅದಾಳಿಗೆ ಖ್ಯಾತ ವಿಜ್ಞಾನಿಗಳ ಮತ್ತು ಗಣಿತಜ್ಞರ ಪರಿಚಯವಾಯಿತು.ಅವಳು ಚಾರ್ಲ್ಸ್ ಬಾಬೇಜ್ ಬಳಿ ಸಹಾಯಕಿಯಾಗಿ ಸೇರಿದಳು. ಚಾರ್ಲ್ಸ್ ಬಾಬೇಜ್ ನನ್ನು ಕಂಪ್ಯೂಟರ್ ಜನಕ ಎಂದೆ ಕರೆಯುತ್ತಾರೆ. ಅದಾ ಸಹಾಯಕಿಯಾಗಿ ಸೇರಿಕೊಂಡ ಸಮಯದಲ್ಲಿ ಬಾಬೇಜ್ ಗಣಿತದ ಲೆಕ್ಕಾಚಾರವನ್ನು ಹಾಕಲು ಯಂತ್ರವೊಂದನ್ನು ತಯಾರಿಸುತ್ತಿದ್ದ. ಬಾಬೇಜ್ ನ ಎಲ್ಲ ಕೆಲಸಗಳಲ್ಲೂ ಅದಾ ಸಹಾಯಕಿಯಾಗಿದ್ದಳು. ಬಾಬೇಜ್ ಮಾಡುತ್ತಿದ್ದ ಭಾಷಣಗಳಿಗೆಲ್ಲ ನೋಟ್ಸ್ ಮಾಡಿಕೊಡುವುದೂ, ಇಂಗ್ಲೀಷ್ ಗೆ ಭಾಷಾಂತರಿಸುವುದೂ ಸಹ ಅಡಾಳ ಕೆಲಸವಾಗಿತ್ತು. ಇಂತಹ ಒಂದು ಸಮಯದಲ್ಲಿ ಅದಾ ಬಾಬೇಜ್ ನ ಕಂಪ್ಯೂಟರ್ ನ ಮೂಲಕ ವೈಜ್ಞಾನಿಕ ಸಂಶೋಧನೆಯಲ್ಲಿ ಸಹಾಯಕವಾಗುವ ಕೆಲ ಅಂಕಿಗಳ ಸರಣಿಯ ಲೆಕ್ಕಾಚಾರ ಮಾಡಲು ಒಂದಿಷ್ಟು ಅಲ್ಗಾರಿದಮ್ ಗಳನ್ನು ಬರೆದಳು. thumb|ಅದಾಳ ತಂದೆ ಜಾರ್ಜ್ ಗಾರ್ಡನ್ ಬೈರಾನ್ ಇದರಿಂದ ಅವರ ಸ್ನೇಹವು ಉತ್ತಮವಾಯಿತು.ಲ್ವ್ಲೇಸ್, ಮೊದಲು ಬ್ಯಾಬೇಜ್ ರನ್ನು  ತಮ್ಮ ಪರಸ್ಪರ ಸ್ನೇಹಿತ, ಮತ್ತು ತನ್ನ ಖಾಸಗಿ ಬೋಧಕನಾಗಿರುವ ಮೇರಿ ಸೊಮರ್ವಿಲ್ಲೆ ಮೂಲಕ ಜೂನ್ ೧೮೩೩ ರಲ್ಲಿ ಭೇಟಿಯಾದಳು.೧೮೪೨ ಮತ್ತು ೧೮೪೩ ರ ನಡುವೆ, ಅದಾ ಇಟಾಲಿಯನ್ ಮಿಲಿಟರಿ ಎಂಜಿನಿಯರ್ ಅವರ ಲುಯಿಗಿ ಮೆನಾಬ್ರಿಯ ಅವರ ಲೇಖನವನ್ನು  ಅನುವಾದ ಮಾಡಿದ್ದಳು.
ಪ್ರೊಗ್ರಾಮಿಂಗ್ ಕ್ಷೇತ್ರಕ್ಕೆ ಅದಾಳ ಕೊಡುಗೆ
ಒಂಬತ್ತು ತಿಂಗಳ ಅವಧಿಯಲ್ಲಿ ಅಂದರೆ ೧೮೪೨ -೪೩ ರಲ್ಲಿ ಲವ್ಲೇಸ್ ಅವರು, ಇಟಾಲಿಯನ್ ಗಣಿತತಜ್ಞ ಲುಯಿಗಿ ಮೆನಾಬ್ರಿಯ ಅವರ ಲೇಖನವನ್ನು ಬ್ಯಾಬೇಜ್ ಹೊಸ ಪ್ರಸ್ತಾವಿತ, ವಿಶ್ಲೇಷಣಾತ್ಮಕ ಎಂಜಿನ್ಅನ್ ಅನ್ನು ಆಧಾರವಾಗಿಟ್ಟುಕೊಂಡು ಅನುವಾದಮಾಡಿದ್ದರು.ಈ ಲೇಖನದಲ್ಲಿ ಅವರು ಟಿಪ್ಪಣಿಗಳನ್ನು ಸೇರಿಸಿದ್ದರು.ವಿಶ್ಲೇಷಣಾತ್ಮಕ ಎಂಜಿನ್ ಕಾರ್ಯವನ್ನು ವಿವರಿಸುವುದು ಕಠಿಣ ಕೆಲಸವಾಗಿತ್ತು.ಅನೇಕ ಇತರ ವಿಜ್ಞಾನಿಗಳು ನಿಜವಾಗಿಯೂ ಇದರ ಪರಿಕಲ್ಪನೆಯನ್ನು ಹೊಂದಿರಲಿಲ್ಲ. ಅದಾ ೧೮೪೦ ರಲ್ಲಿ ಬ್ಯಾಬೇಜ್ ಅವರನ್ನು ಟ್ಯುರಿನ್ ವಿಶ್ವವಿದ್ಯಾಲಯದಲ್ಲಿ ವಿಶ್ಲೇಶಣಾತ್ಮಕ ಎಂಜಿನ್ ಅಥವಾ ಅನಾಲಿಟಿಕಲ್ ಇಂಜಿನ್ ಬಗ್ಗೆ ಒಂದು ಸೆಮಿನಾರ್ ನೀಡಲು ಆಹ್ವಾನಿಸಲಾಯಿತು.ಲುಯಿಗಿ ಮೆನಾಬ್ರಿಯ,ಅಂದಿನ ಯುವ ಇಟಾಲಿಯನ್ ಎಂಜಿನಿಯರ್, ಮತ್ತು ಇಟಲಿಯ ಭವಿಷ್ಯದ ಪ್ರಧಾನಿ, ಫ್ರೆಂಚ್ ಬ್ಯಾಬೇಜ್ ಅವರು ಚಾರ್ಲ್ಸ್  ಬ್ಯಾಬೇಜ್ ಅವರ ಉಪನ್ಯಾಸವನ್ನು  ಫ್ರ್ಂಚ್ ನಲ್ಲಿ ಬರೆದರು, ಮತ್ತು ಈ ಪ್ರತಿಲಿಪಿಯು ಅಕ್ಟೋಬರ್ ೧೮೪೨ ರಲ್ಲಿ ಬಿಬಿಲಿಯೊಥೆಕ್ ಯೂನಿವರ್ಸೆಲ್ಲೆ ಡಿ ಜಿನೇವೆದಲ್ಲಿ ಪ್ರಕಟವಾಯಿತು.ಬ್ಯಾಬೇಜ್ ರ ಸ್ನೇಹಿತ ಚರ್ಲ್ಸ್ ವೀಟ್ಸೋನ್ ಬರವಣಿಗೆಯನ್ನು ಭಾಷಂತರಿಸಲು ಅದಾಗೆ ಹೇಳಿದ್ದನು.ಅದಾ ತನ್ನ ಜೀವನದ ಉತ್ತಮ ಕ್ಷಣಗಳಲ್ಲಿ ಈ ಕೆಲಸವು ಒಂದು ಎಂದು ತಿಳಿದು ಕೆಲಸವನ್ನು ಆರಂಭಿಸಿದಳು.ಈ ಟಿಪ್ಪಣಿಗಳು ಮನೆಬ್ರಿಯ ಟಿಪ್ಪಣಿಗಳಿಗಿಂತ ಹೆಚ್ಚು ವ್ಯಾಪಕವಾಗಿದ್ದವು.ಈ ಟಿಪ್ಪಣಿಗಳಲ್ಲಿ ನಂತರ ಅಧ್ಯಕ್ಷ ಆಲ್ ಟೇಲರ್ ರ ವೈಜ್ಞಾನಿಕ  ನೆನಪುಗಳನ್ನು ಪ್ರಕಟಿಸಲ್ಪಟ್ಟಿತು. ಅದಾಳ ಟಿಪ್ಪಣಿಗಳು ಎ ಯಿಂದ ಜಿ ವರೆಗು ವರ್ಣಮಾಲೆಯ ರೀತಿಯಂತೆ ಹೆಸರಿಸಿತ್ತು.ಜಿ ಟಿಪ್ಪಣಿಯಲ್ಲಿ ಬರ್ನಾಲಿ ಸಂಖ್ಯೆಯು ವಿಶ್ಲೇಶಣಾತ್ಮಕ ಎಂಜಿನ್ ನ ಕ್ರಮಾವಳಿಯನ್ನು ವಿವರಿಸಿದ್ದರು.ಈ ಪ್ರೋಗ್ರಾಮ್ ನ ಪ್ರಕಟವಾದ ಮೊದಲ ಅಲ್ಗಾರಿದಮ್ ಎಂದು ಪರಿಗಣಿಸಲಾಗಿದೆ.ಆದ್ದರಿಂದ ಅದಾಳನ್ನು ಸಾಮಾನ್ಯವಾಗಿ ಮೊದಲ ಕಂಪ್ಯೂಟರ್ ಪ್ರೋಗ್ರಾಮರ್ ಎಂದು ಕರೆಯುತ್ತಾರೆ,ಆದರೆ ಅವಳು ನಿರ್ಮಿಸಿದ್ದ ಇಂಜಿನ್ ಪೂರ್ಣಗೊಳ್ಳಲೆ ಇಲ್ಲ.ಆದ್ದರಿಂದ ಈ ಪ್ರೋಗ್ರಾಮ್ ಅನ್ನು ಪರೀಕ್ಷೆ ಮಾಡಲೆ ಇಲ್ಲ. ೧೯೩೫ ರಲ್ಲಿ ಆಕೆಯ ಸಾವಿನ ನಂತರ ಅಂದಎರ್ ಶತಮಾನ ಕಳೆದ ನಂತರ ಬ್ಯಾಬೇಜ್ ರು ಮಾಡಿದ್ದ ವಿಶ್ಲೇಶಣಾತ್ಮಕ ಎಂಜಿನ್ ಮೇಲೆ ಅದಾ ಮಾಡಿದ್ದ ಟಿಪ್ಪಣಿಗಳನ್ನು ಮರುಪ್ರಕಟಿಸಲಾಯಿತು.ಈಗ ಇಂಜಿನ್ ಅನ್ನು ಆರಂಭಿಕ ಕಂಪ್ಯೂಟರ್ ಮಾದರಿ ಎಂದು ಮತ್ತು ಅವಳು ಮಾಡಿದ್ದ ಟಿಪ್ಪಣಿಗಳನ್ನು ಕಂಪ್ಯೂಟರ್ ಮತ್ತು ಸಾಫ್ಟ್ವೇರ್ ವಿವರಣೆಗೆ ಈ ಟಿಪ್ಪಣಿಗಳನ್ನು ಬಳಸಿಕೊಳ್ಳಲಾಯಿತು.
ಅದಾಳ ಸಾಧನೆಗಳು
ಅದಾ ತನ್ನ ೩೬ ನೆಯ ವಯಸ್ಸಿನಲ್ಲಿ ೧೮೫೨ ರಲ್ಲಿ ತೀರಿಕೊಂಡಳು. ಅತಿ ಚಿಕ್ಕ ವಯಸ್ಸಿನಲ್ಲೇ ಅತಿ ದೊಡ್ಡ ಸಾಧನೆ ಮಾಡಿ ತೆರಳಿದಳು. ಆಕೆಯ ಗೌರವಾರ್ಥ ಅತ್ಯುನ್ನತ ಮಿಲಿಟರಿ ಕಂಪ್ಯೂಟರ್ ಗಳಲ್ಲಿ ಬಳಸುವ ಪ್ರೋಗ್ರಾಮಿಂಗ್ ಭಾಷೆಗೆ "ಅದಾ" ಎಂದು ಹೆಸರಿಸಲಾಗಿದೆ. ಭಾರತದ ಪೈಲಟ್ ರಹಿತ ವಿಮಾನ ತೇಜಸ್, ಹೆಲಿಕಾಪ್ಟರ್ ಇತ್ಯಾದಿಗಳನ್ನು ಈ ಅದಾಳ ಪ್ರೋಗ್ರಾಮಿಂಗ್ ಭಾಷೆಯನ್ನು ಬಳಸಿಯೇ ಅಭಿವೃದ್ಧಿಪಡಿಸಲಾಗಿದೆ.ಕವಿಯ ಮಗಳಾಗಿ ಹುಟ್ಟಿ ರಾಜನ ಹೆಂಡತಿಯಾಗಿ ಮೆರೆದು, ಪತಿಯ ಸಾವಿನ ನಂತರ ತನ್ನೆಲ್ಲವನ್ನು ಕಳೆದುಕೊಂಡು ವಿಜ್ಞಾನಿಯ ಸಹಾಯಕಿಯಾಗಿ ಸಾಧನೆಗೈದ ಅದಾ ಕಂಪ್ಯೂಟರ್ ನಷ್ಟೇ ವೇಗವಾಗಿ ಬದುಕಿದವಳು ಮತ್ತು ಸಾಧನೆಗೈದವಳು.
ಶೀರ್ಷಿಕೆ ಮತ್ತು ಅವರನ್ನು ಕರೆಯಲಾಗುತ್ತಿದ್ದ ಶೈಲಿಗಳು
೧೦ ಡಿಸೆಂಬರ್ ೧೮೧೫ - ಜುಲೈ ೮ ೧೮೩೫: ಗೌರವಾನ್ವಿತ ಅದಾ ಬೈರಾನ್ ೮ ಜುಲೈ ೧೮೩೫ - ೩೦ ಜೂನ್ ೧೮೩೮:ದಿ ರೈಟ್ ಆನರಬಲ್ ಲೇಡಿ ಕಿಂಗ್ ೩೦ ಜೂನ್ ೧೮೩೮ -೨೭ ನವೆಂಬರ್ ೧೮೫೨:ದಿ ರೈಟ್ ಆನರಬಲ್ ಕೌಂಟೆಸ್ ಆಫ್ ಲವ್ಲೇಸ್
ಉಲ್ಲೇಖಗಳು
ವರ್ಗ:ಮಹಿಳಾ ಲೇಖಕಿಯರು ವರ್ಗ:ಮಹಿಳಾ ತಂತ್ರಜ್ಞರು ವರ್ಗ:ಮಹಿಳಾ ಗಣಿತಜ್ಞರು
ರಾಬರ್ಟ್ ಕಾಚ್
ರಾಬರ್ಟ್ ಹೆನ್ರಿಕ್ ಹರ್ಮನ್ ಕೋಚ್ (11 ಡಿಸೆಂಬರ್ 1843 - 27 ಮೇ 1910) ಜರ್ಮನ್ ವೈದ್ಯ ಮತ್ತು ಸೂಕ್ಷ್ಮ ಜೀವವಿಜ್ಞಾನಿ.ಆಧುನಿಕ ಬ್ಯಾಕ್ಟೀರಿಯಶಾಸ್ತ್ರದ ಸಂಸ್ಥಾಪಕನಾಗಿ, ಕ್ಷಯರೋಗ, ಕಾಲರಾ, ಮತ್ತು ಆಂಥ್ರಾಕ್ಸ್ನ ನಿರ್ದಿಷ್ಟ ಕಾರಣವಾದ ಏಜೆಂಟ್ಗಳನ್ನು ಗುರುತಿಸುವಲ್ಲಿ ಮತ್ತು ಸಾಂಕ್ರಾಮಿಕ ಕಾಯಿಲೆಯ ಪರಿಕಲ್ಪನೆಗೆ ಪ್ರಾಯೋಗಿಕ ಬೆಂಬಲವನ್ನು ನೀಡುವಲ್ಲಿ ಅವರ ಪಾತ್ರಕ್ಕೆ ಹೆಸರುವಾಸಿಯಾಗಿದ್ದಾರೆ. ವಸಾಹತುಶಾಹಿ ಆಫ್ರಿಕನ್ ವಿಷಯಗಳ ಮೇಲೆ ಆರ್ಸೆನಿಕ್ ಸಿದ್ಧತೆಗಳನ್ನು ಒಳಗೊಂಡಂತೆ ವಿಷಕಾರಿ ಔಷಧಿಗಳೊಂದಿಗೆ ಕೊಚ್ ಪ್ರಯೋಗಿಸಿದರು.ಮಾನವರ ಮೇಲೆ ಪ್ರಯೋಗ ಮಾಡಿದ ಈ ಕಾಯಿಲೆಗಳ ಕುರಿತಾದ ತನ್ನ ನವೀನ ಅಧ್ಯಯನಗಳ ಜೊತೆಗೆ, ಕೋಚ್ ರಚಿಸಿದ ಮತ್ತು ಸೂಕ್ಷ್ಮ ಜೀವವಿಜ್ಞಾನದ ಕ್ಷೇತ್ರದಲ್ಲಿ ಪ್ರಯೋಗಾಲಯ ತಂತ್ರಜ್ಞಾನಗಳನ್ನು ಮತ್ತು ತಂತ್ರಗಳನ್ನು ಅಭಿವೃದ್ಧಿಪಡಿಸಿದರು ಮತ್ತು ಸಾರ್ವಜನಿಕ ಆರೋಗ್ಯದಲ್ಲಿ ಪ್ರಮುಖ ಸಂಶೋಧನೆಗಳನ್ನು ಮಾಡಿದರು. ಅವರ ಸಂಶೋಧನೆಯು ಕೋಚ್ನ ತತ್ತ್ವಗಳ ಸೃಷ್ಟಿಗೆ ಕಾರಣವಾಯಿತು, ವೈದ್ಯಕೀಯ ಸೂಕ್ಷ್ಮ ಜೀವವಿಜ್ಞಾನದಲ್ಲಿ ಇಂದು "ಚಿನ್ನದ ಗುಣಮಟ್ಟ" ದಲ್ಲಿ ಉಳಿಯುವ ನಿರ್ದಿಷ್ಟ ಕಾಯಿಲೆಗಳಿಗೆ ನಿರ್ದಿಷ್ಟ ಸೂಕ್ಷ್ಮಜೀವಿಗಳನ್ನು ಸಂಪರ್ಕಿಸುವ ನಾಲ್ಕು ಸಾಮಾನ್ಯ ತತ್ವಗಳ ಸರಣಿಯಾಗಿದೆ. ಕ್ಷಯರೋಗದಲ್ಲಿ ಅವರ ಸಂಶೋಧನೆಯ ಪರಿಣಾಮವಾಗಿ, ಕೋಚ್ 1905 ರಲ್ಲಿ ಶರೀರವಿಜ್ಞಾನ ಅಥವಾ ವೈದ್ಯಕೀಯದಲ್ಲಿ ನೋಬೆಲ್ ಪ್ರಶಸ್ತಿಯನ್ನು ಪಡೆದರು.
ಮೆಟ್ರೆಕಟ್ಟುರೋಗ(ದನಕರುಗಳು)
ರಾಬರ್ಟ ಕಾಚ್ ಮೆಟ್ರೆಕಟ್ಟುರೋಗದ ಕೆಲಸಕ್ಕಾಗಿ ಪ್ರಸಿದ್ಧರಾಗಿದರು,ಈ ರೋಗದ ಕಾರಣೋತ್ಪಾದಕ ಕಾರಭಾರಿ ಬಾಸಿಲಸ್ ಅನತ್ರಾಸಿಸ್ ಎಂದು ಕಂಡುಹಿಡಿದನು. ಕಾಚ್ ಮೆಟ್ರೆಕಟ್ಟು ಬ್ಯಾಕ್ಟೀರಿಯನಲ್ಲಿ ಏಕಕೋಶದ ಸಂಯೋಗ ರಹಿತ ಅಂಕುರ ಬೀಜಗಳು ಅತಿರೇಕದ ಅವಸ್ಥೆಯಲ್ಲು ಉಳಿಯಲು ಸಾದ್ಯ ಎಂಬುದು ಕಂಡುಹಿಡಿದಿದ್ದನ್ನು. ಆದರೆ ಅತ್ಯುತ್ತಮ ಸ್ಥಿತಿಯಲ್ಲಿ ಅದೆ ಅಂಕುರ ಬೀಜಗಳು ಬೀಜಗಳಿಂದ ಹೊರಗೆ ಬಂದು ರೋಗವನ್ನು ಹರಡುವುತ್ತೆ ಎಂದು ಗೊತ್ತು ಮಾಡಿಕೊಂಡಿದನು.ಇದನ್ನು ದೃಢಪಡಿಸಲು ಕಾಚ್ ಕಾರಣೋತ್ಪಾದಕ ಬ್ಯಾಕ್ಟೀರಿಯವನ್ನು ಗಾಜಿನ ಮೇಲೆ ಬಿಸಿ ಮಾಡಿ ಕೂರಿಸಿದ್ದನು, ಆ ಬ್ಯಾಕ್ಟೀರಿಯಗಳಿಗೆ ರಂಗುಹಾಕಿದ್ದನು , ಆ ರಂಗು ಹಾಕ್ಕಿದಕ್ಕೆ ಕಾರಣವೇನೆಂದು ಅವನು ಸೂಕ್ಶ್ಮದರ್ಶಕಯಂತ್ರದಲ್ಲಿ ನೋಡಬಹುದಿತ್ತು.ಕಾಚ್ ಮೆಟ್ರೆಕಟ್ಟುರೋಗ ಕೆಲಸ ಪ್ರಸಿದ್ಧವೇಕೆಂದರೆ ಅವರು ಒಂದು ರೋಗವನ್ನು ಒಂದು ಬ್ಯಾಕ್ಟೀರಿಯಾಗೆ ಸಂಬಂಧಿಸಲು ಮೊದಲಾದವರು, ಮತ್ತು ಅವರು ಸ್ವಯಂಪ್ರೇರಿತ ಹುಟ್ಟು ತಿರಸ್ಕರಿಸಿದರು ಮತ್ತು ಮೂಲಬೀಜ ಶಾಸ್ತ್ರದ ರೋಗವನ್ನು ಬೆಂಬಲಕೊಟ್ಟನು.
ಕಾಲೆರಾ
ಕಾಚ್ ಮುಂದೆ ಅವನ ಗಮನವನ್ನು ಕಾಲೆರ ಮೇಲೆ ಕಣ್ಣು ಹಾರಿಸಿದ್ದರು, ಅವರು ಈಜಿಪ್ಟ್ ನಲ್ಲಿ ಸಂಶೋದನೆಯನ್ನು ಪ್ರಾರಂಭಿಸಿದರು ಆದರೆ ಅವರಿಗೆ ಆ ಕಾರಣೋತ್ಪಾದಕ ರೋಗವನ್ನು ಅದರ ಬ್ಯಾಕ್ಟೀರಿಯದಿಂದ ಬೇರ್ಪಡಿಸಲು ಸಾದ್ಯಾವಾಗಲಿಲ್ಲ, ಈಜಿಪ್ಟ್ ನಲ್ಲಿ ಸಾಂಕ್ರಾಮಿಕ ರೋಗ ಮುಗಿಯುವುದಿಕ್ಕಿಂತ್ತ ಮೊದಲು ಅವನಿಗ ಕೆಲಸ ಮುಗಿಸಲು ಆಗಲಿಲ್ಲ. ಆದುದರಿಂದ ಅವನು ಈದನ್ನು ಕಂಡುಹಿಡಿಯಲು ಅವನು ಇಂಡಿಯಗೆ ಬಂದನು. ಇಂಡಿಯದಲ್ಲಿ ಅವನಿಗೆ ಕಾಲೆರಾ ರೋಗದ ಕಾರಣೋತ್ಪಾದಕ ಬ್ಯಾಕ್ಟೀರಿಯ ವಿಬ್ರಿಯೋ ಕಾಲೆರಾ ಎಂದು ತಿಳಿಯಿತು. ಆದರೆ ಇದನ್ನು ಮೊದಲೆ ಒಬ್ಬ ಇಟಾಲಿಯನ್ ಸೈಂಟಿಸ್ಟ್ ಫಿಲಿಪೊ ಪಸಿನಿ ಈ ಬ್ಯಾಕ್ಟೀರಿಯವನ್ನು ಬೇರ್ಪಡಿಸಿದ್ದರು ಆದರೆ ಅವರಿಗೆ ಅದರ ಸ್ವರೂಪ ಮತ್ತು ಫಲಿತಾಂಶ ಸೆರಿಯಾಗಿ ಗೊತ್ತಿರಲಿಲ್ಲ.
ಟ್ಯೂಬರ್ ಕ್ಯೂಲಾಸಿಸ್
ರಾಬರ್ಟ ಕಾಚ್ ೧೮೦೦ನಯ ಕಾಲದಲ್ಲಿ ಜರ್ಮನಿಯ ಬರ್ಲಿನ್ ದೇಶದಲ್ಲಿ ಇಂಪೀರಿಯಲ್ ಸ್ವಸ್ಥತೆ ಇಲಾಕೆಯಲ್ಲಿ ಸರಕಾರಿ ಸಲಹಕಾರಿಯಾಗಿ ಕೆಲಸ ಮಾಡಬೇಕಾದರೆ ಅವರಿಗೆ ಟ್ಯೂಬರ್ ಕ್ಯೂಲಾಸಿಸ್ ಮೇಲೆ ಸಂಶೋಧನೆ ಮಾಡಬೇಕು ಎಂಬ ಆಸಕ್ತಿ ಹುಟ್ಟಿಕೊಂಡಿತು. ಆಗಿನ ಕಾಲದಲ್ಲಿ ಜನರಿಗೆ ತಿಳಿದಂತ್ತೆ ಟ್ಯೂಬರ್ ಕ್ಯೂಲಾಸಿಸ್ ಒಂದು ಪೂರ್ವಜರಿಂದ ಅಥವ ವಂಶಪರಂಪರೆಯಿಂದ ಬಂದ ರೋಗವೆಂದು ತಿಳಿದ್ದಿದ್ದರು. ಆದರೆ ಕಾಚ್ ತಿಳಿದಿದ್ದೆ ಬೇರೆ ಅವನಿಗೆ ತಿಳಿದಂತೆ ಟ್ಯೂಬರ್ ಕ್ಯೂಲಾಸಿಸ್ ಒಂದು ಬ್ಯಾಕ್ಟೀರಿಯದಿಂದ ಆಗುವ ಮತ್ತು ಸಾಂಕ್ರಾಮಿಕ ರೋಗವೆಂದು ಅವನಿಗೆ ತಿಳಿದ್ದಿದ್ದು, ಇದನ್ನು ದೃಢಪಡಿಸಲು ಕಾಚ್ ತನ್ನ ೪ ಸ್ವಯಂಸಿದ್ಧ ತಿಳಿಯನ್ನು ಗಿನಿ-ಹಂದಿಯ ಮೇಲೆ ಪ್ರಯೋಗಿಸಿದನು. ಈ ಪ್ರಯೋಗಗಳಿಂದ ಕಾಚ್ ನ ೪ ಸ್ವಯಂಸಿದ್ಧ ತಿಳಿಯು ಟ್ಯಾಬರ್ ಕ್ಯೂಲಾಸಿಸ್ ನ ಮೇಲೆ ದೃಡವಾಯಿತು. ೧೮೮೨ ಇಸಿವಿಯಲ್ಲಿ ಅವನು ಟ್ಯೂಬರ್ ಕ್ಯೂಲಾಸಿಸ್ ಬಗ್ಗೆ ಕಂಡುಹಿಡಿದ ಬಗ್ಗೆ ಪ್ರಚಾರ ಮಾಡಿದನು, ಅದರಲ್ಲಿ ಬರೆದಿತ್ತು ಟ್ಯೂಬರ್ ಕ್ಯೂಲಾಸಿಸ್ ನ ಕಾರಣೋತ್ಪಾದಕ ಬ್ಯಾಕ್ಟೀರಿಯ ಮೈಕೊಬ್ಯಕ್ಟೀರಿಯಮ್ ಟ್ಯೂಬರ್ ಕ್ಯೂಲಾಸಿಸ್ ಎಂದು,ಆ ಬ್ಯಾಕ್ಟೀರಿಯ ನಿಧಾನವಾಗಿ ದೇಹದಲ್ಲಿ ಬೆಳೆಯುತ್ತದೆ ಎಂದು ಕೂಡ ಹೇಳಿದ್ದ. ಈ ಕೆಲಸಕ್ಕಾಗಿ ಕಾಚ್ ಗೆ ೧೯೦೫ ನಲ್ಲಿ ನೊಬೆಲ್ ಪ್ರೈಜ್ ಇನ್ ಫಿಜಿಯಾಲಜಿ ಅಥವಾ ಮೆಡಿಸಿನ್ ನಲ್ಲಿ ಪ್ರಶಸ್ತಿ ಸಿಕ್ಕಿತ್ತು. ಅದರ ಮೇಲು ಕಾಚ್ ಟ್ಯೂಬರ್ ಕ್ಯೂಲಾಸಿಸ್ ನ ಸಂಶೋದನೆ ಮತ್ತು ಉಷ್ಣವಲಯದ ರೋಗದ ಬಗ್ಗೆ ಅಧ್ಯಯನ ಮಾಡಿದಕ್ಕೆ ಅವನಿಗೆ "ಪ್ರುಶಿಯನ್ ಆರ್ಡರ್ ಪೋರ್ ಲೆ ಮೆರಿಟೆ" ಎಂಬ ಪ್ರಶಸ್ತಿ ೧೯೦೬ ರಲ್ಲಿ ದೊರೆಕಿತ್ತು ಮತ್ತು ೧೯೦೮ ಇಸಿವಿಯಲ್ಲಿ ಅವರ ಹೆಸರಿನಲ್ಲಿಯೆ ಒಂದು ಪ್ರಶಸ್ತಿ ಬಂತ್ತು. ಈ ಪ್ರಶಸ್ತಿ ವೈದ್ಯಕೀಯ ವೃತ್ತಿಯಲ್ಲಿ ಮಹತ್ವದ ಕೆಲಸ ಮಾಡಿರಬೇಕು ಮತ್ತು ಅವರು ಬದುಕಿರಬೇಕು ಈ ಪ್ರಶಸ್ತಿಯನ್ನು ಪಡೆಯಲು.
ಕಾಚ್ ನ ಸ್ವಯಂಸಿದ್ಧ ತಿಳಿಗಳು
ಈ ಸ್ವಯಂಸಿದ್ಧ ತಿಳಿಗಳು ರೋಗಗಳು ಹೇಗೆ ಬರುವುದು ಮತ್ತು ಹೇಗೆ ಹರಡುವುದು ಎಂದು ಹೇಳುತ್ತವೆ ಅದು ಅಲ್ಲದೆ ಲ್ಯಾಬಿನಲ್ಲು ಬೆಳೆಯುವ ಬ್ಯಾಕ್ಟೀರಿಯ ಇದೇ ಸ್ವಯಂಸಿದ್ಧ ತಿಳಿಗಳನ್ನು ಪಾಲಿಸುತ್ತದೆ. ಕಾಚ್ ನ ಸ್ವಯಂಸಿದ್ಧ ತಿಳಿಗಳು ಹೀಗಿವೆ: ೧. ಆ ಹರಡುವ ರೋಗದಲ್ಲಿ ಆ ಬ್ಯಾಕ್ಟೀರಿಯ ಇರಲೆ ಬೇಕು ೨. ಆ ಬ್ಯಾಕ್ಟೀರಿಯದಿಂದ ಅದರ ಡಿ.ನ್.ಎ ಯನ್ನು ತೆಗೆದು ಲ್ಯಾಬ್ ನಲ್ಲಿ ಕಲ್ಚರ್ ಮಾಡಬೇಕು ೩. ಈ ಪರಿಶುದ್ಧ ಕಲ್ಚರ್(ರೋಗ ಹರಡುವ ಕಲ್ಚರ್) ನ ತೆಗೆದುಕೊಂಡು ಲ್ಯಾಬಿನಲ್ಲಿ ಬೆಳೆದ ಆರೋಗ್ಯವಾದ ಪ್ರಾಣಿಗೆ ಈ (ರೋಗ ಹರೆಡುವ ಡಿ.ನ್.ಎ) ಯನ್ನು ಚುಚ್ಚಬೇಕು ೪. ಈ ಪ್ರಾಣಿಯಲ್ಲು ಇದೇ ರೋಗ ಕಂಡು ಬಂದರೆ ಅದರ ರಕ್ತದ ಸ್ಯಾಂಪಲ್ ನಿಂದ( ಡಿ.ನ್.ಎ) ಯನ್ನು ತೆಗೆದು ಅದರಲ್ಲು ಅದೇ ರೋಗವೆಂದು ಪತ್ತೆ ಮಾಡಿ ದೃಡ ಪಡಿಸಿಕೊಂಡನು. ಇವೇ ಕಾಚಿನ ೪ ಸ್ವಯಂಸಿದ್ಧ ತಿಳಿಗಳು.
ಶುಧ ಕಲ್ಚರ್ ನ ಬೇರೆ ಪಡಿಸಿ ಗಟ್ಟಿ ಮೀಡಿಯ ಮೇಲೆ ಬೆಳೆಯುವುದು
ಕಾಚ್ ತನ್ನ ಸಂಶೋಧನೆಯು ಪರಮಾಣು ರೂಪಪ್ರಾಣಿಯ ಬಗ್ಗೆ ಒಂದು ಪ್ರಯೋಗಾಲಯದಲ್ಲಿ ಕೆಲಸ ಮಾಡಿದರೆ ಪಕ್ಕದಲ್ಲೆ ಅವನ ಚಿಕಿತ್ಸಾ ಶೋಧನ ಕೇಂದ್ರವು ಇತ್ತು. ಕಾಚ್ ನ ಪ್ರಯೋಗಾಲಯ ಮೊದಲ ದಿನಗಳಲ್ಲಿ ಅವನು ಮಾಡಿದ ಸಂಶೋಧನೆಯಿಂದ ಮೈಕ್ರೊಬಾಯೊಲೊಜಿ ಕ್ಷೇತ್ರದಲ್ಲಿ ದೊಡ್ದ ಕೊಡುಗೆಯಾಯಿತು ಎಕೆಂದರೆ ಅವರು ಪ್ರಯೋಗಾಲಯಯದಲ್ಲಿ ಬ್ಯಾಕ್ಟೀರಿಯವನ್ನು ಬೆಳೆಸಲು ಒಂದು ತಂತ್ರವನ್ನು ಪ್ರಯೋಗಮಾಡಿದ್ದರು ಅದು ಯಶಸ್ಸು ಕಂಡು ಇಂದಿನ ಕಾಲಕ್ಕೂ ಪ್ರಯೋಗ ಮಾಡಬಹುದು. ಕಾಚ್ ತನ್ನ ಎರಡನೆಯ ಸ್ವಯಂಸಿದ್ಧ ತಿಳಿಯನ್ನು ಇಟ್ಟುಕೊಂಡು ಬ್ಯಾಕ್ಟೀರಿಯವನ್ನು ಪ್ರಯೋಗಾಲಯದಲ್ಲಿ ಬೆಳೆಸಲು ಪ್ರಯತ್ನ ಮಾಡುತ್ತಿದ್ದ ಹಾಗೆಯ ಪ್ರಯತ್ನ ಪಡ ಬೇಕಾದರೆ ಗಟ್ಟಿಯಾದ ಪುಷ್ಟಿಕರವಾದ ಆಲೂಗೆಡ್ಡೆಯ ಹೋಳುಗನ್ನು ಹಾಕಿ ನೋಡಿದಾಗ ಆ ಸಂಧರ್ಬದಲ್ಲಿ ಒಂದೇ ತರವಾದ ಬ್ಯಾಕ್ಟೀರಿಯ ಬೆಳೆಯಲು ಪ್ರಾರಂಬಿಸಿತ್ತು, ಇದರಿಂದ ಮತ್ತೊಂದು ವಿಚಾರ ತಿಳಿದು ಬಂತು ಆಲೂಗೆಡ್ಡೆಯನ್ನು ಎಲ್ಲಾತರಹದ ಬ್ಯಾಕ್ಟೀರಿಯನ್ನು ಬೆಳೆಯಲು ಸಾಧ್ಯವಿಲ್ಲ ವೆಂದು. ಕಾಚ್ ಬೇರೆ ತರಹದ ಪುಷ್ಟಿಕರವಾದ ದ್ರಾವಕವಾದ ಜಿಲಾಟಿನ್ ಎನ್ನುವ ಪದಾರ್ಥವನ್ನು ಬಳಕೆ ಮಾಡಿದ ಆದರೆ ಇದನ್ನು ಪ್ರಯೋಗಿಸುತ್ತ ಅವನಿಗೆ ತಿಳೆಯಿತು ಇದು ಬ್ಯಾಕ್ಟೀರಿಯ ಬೆಳೆಯಲು ಸಾಧ್ಯವಿಲ್ಲವೇಕೆಂದರೆ ಇದು ೩೭ ಡಿಗ್ರೀ ತಾಪಮಾನದ ಮೇಲೆ ಇದನ್ನು ಗಟ್ಟಿ ಪದಾರ್ಥವಾಗಿ ಉಳಿಸಿಕೊಳ್ಳಲು ಸಾಧ್ಯವಿಲ್ಲ ಮತ್ತು ಇದರಿಂದ ಬೆಳೆಸಿದ ಬ್ಯಾಕ್ಟೀರಿಯಗಳು ಹಾಳಾಗುವುದು ಎಂದು ತಿಳಿದು ಬಂತು. ಈ ಸಮಸ್ಯೆಯಿಂದ ಬಳಲುತ್ತಿರುವಾಗ ವಾಲ್ತರ್ ಮತ್ತು ಆನಜಿಲಿನ ಹೆಸೆ ಅವರ ಸ್ನೇಹಿತರು ಸಹಾಯಕ್ಕೆ ಬಂದರು ಅವರು ಅವನಿಗೆ ಅಗಾರ್ ಎಂಬ ಪದಾರ್ಥವನ್ನು ಬಳಸಿ ಎಂದು ಸೂಚನೆಯನ್ನು ಕೊಟ್ಟರು.ಈ ಅಗಾರ್ ಎಂಬ ಪದಾರ್ಥ ಸಮುದ್ರದಿಂದ ಸಿಗುವುದು ಈ ಪದಾರ್ಥವನ್ನು ಕೇಕ್, ಐಸ್ ಕ್ರೀಮ್ ಮುಂತಾದ ಸಮಾಗ್ರಿಗಳನ್ನು ಮಾಡಲು ಸಾಧ್ಯ ಹೀಗೆ ಇದನ್ನು ಬ್ಯಾಕ್ಟೀರಿಯ ಬೆಳೆಯಲು ಕಾಚ್ ಇದನ್ನು ಬಳೆಸಿದ .ಈ ಪದಾರ್ಥ ಒಂದು ಪಾಲಿಸಾಕರೈಡ್ ಆಗಿತ್ತು ೩೭ ಡಿಗ್ರೀ ತಾಪಮಾನದಲ್ಲೂ ಅದು ಗಟ್ಟಿ ಪದಾರ್ಥವಾಗಿಯೆ ಇರುತ್ತದೆ , ಹಾಗೆಯೆ ಬ್ಯಾಕ್ಟೀರಿಯ ಬೆಳೆಯಲು ಅತಿ ಉನ್ನತ ಪದಾರ್ಥ ಹಾಗು ಪಾರದರ್ಶಕ ಪದಾರ್ಥವು ಆಗಿತ್ತು.
ಪ್ರಶಸ್ತಿಗಳು ಮತ್ತು ಗೌರವಗಳು
ನೊಬೆಲ್ ಪ್ರಶಸ್ತಿ ಪಡೆದುಕೊಂಡರು ಜೊತೆಗೆ, ಕಾಚ್ ರಾಯಲ್ ಸೊಸೈಟಿಯ ವಿದೇಶಿ ಸದಸ್ಯರಾಗಿ ೧೮೯೭ ರಲ್ಲಿ ಆಯ್ಕೆಯಾದರು (ಫಾರ್ಮೆಮ್ರ್ಸ್).ಕಾಚ್ ನ ಸೂಕ್ಷ್ಮಣೂಜೀವಿಯ ವಿಚಾರವು ಅವರ ಗೌರವಾರ್ಥವಾಗಿ ಅವರ ಹೆಸರಿನಲ್ಲೆ, ಹೆಸರಿಸಲಾಗಿದೆ ಅದನ್ನು ಕಾಚ್ ಆಧಾರ ನಿಯಮಗಳು ಎಂಬುದಾಗಿ ಕರೆಯಲಾಗಿದೆ.
ಠೇವಣಿ ಪ್ರಮಾಣಪತ್ರ
ಠೇವಣಿ (ಸಿಡಿ) ಒಂದು ಪ್ರಮಾಣಪತ್ರವನ್ನು ಸಮಯ ಠೇವಣಿ, ಆರ್ಥಿಕ ಉತ್ಪನ್ನ ಸಾಮಾನ್ಯವಾಗಿ ಯುನೈಟೆಡ್ ಸ್ಟೇಟ್ಸ್ ಮತ್ತು ಬೇರೆಯ ಬ್ಯಾಂಕುಗಳು, ಸೋವಿ ಸಂಸ್ಥೆಗಳು, ಮತ್ತು ಸಾಲ ಒಕ್ಕೂಟಗಳು ಮೂಲಕ ಮಾರಲಾಗುತ್ತದೆ.ಠೇವಣಿಗಳ ಪ್ರಮಾಣ ಪತ್ರ ಉಳಿತಾಯ ರೀತಿಯ ಅವರು ಹೀಗಾಗಿ ವಾಸ್ತವವಾಗಿ ಸುರಕ್ಷಿತ ಬ್ಯಾಂಕಿನಲ್ಲಿ ಹಣ ವಿಮೆ ಎಂದು ಖಾತೆಗಳನ್ನು ಇವೆ. ಯು ಎಸ್ ಎ ನಲ್ಲಿ, ಠೇವಣಿಗಳ ಪ್ರಮಾಣ ಪತ್ರ ಸಾಲ ಒಕ್ಕೂಟಗಳು ಬ್ಯಾಂಕುಗಳು ಫೆಡರಲ್ ಡಿಪಾಸಿಟ್ ಇನ್ಷೂರೆನ್ಸ್ ಕಾರ್ಪೊರೇಷನ್ ಮತ್ತು ರಾಷ್ಟ್ರೀಯ ಕ್ರೆಡಿಟ್ ಯೂನಿಯನ್ ಆಡಳಿತ ಖಚಿತಪಡಿಸಲ್ಪಡುವುದಿಲ್ಲ.
ಉಳಿತಾಯ ಖಾತೆಗಳ ಮೇಲಿನ ಠೇವಣಿ ಪ್ರಮಾಣಪತ್ರ ನಿರ್ದಿಷ್ಟ, ಸ್ಥಿರ ಪದ (ಸಾಮಾನ್ಯವಾಗಿ ಒಂದು, ಮೂರು, ಅಥವಾ ಆರು ತಿಂಗಳು ಅಥವಾ ಒಂದು ಐದು ವರ್ಷಗಳ) ಮತ್ತು ಸಾಮಾನ್ಯವಾಗಿ ಒಂದು ನಿಶ್ಚಿತ ಬಡ್ಡಿದರದ ಹೊಂದಿರುವ ಅವರು ಭಿನ್ನವಾಗಿರುತ್ತವೆ. ಬ್ಯಾಂಕ್ ಗ್ರಾಹಕ, ಮುಕ್ತಾಯ ತನಕ ಠೇವಣಿ ಪ್ರಮಾಣಪತ್ರ ನಡೆಸುವ ಸಮಯದಲ್ಲಿ ಅವರು ಹಣ ಮತ್ತು ಸಂಚಿತ ಆಸಕ್ತಿ ಹಿಂದಕ್ಕೆ ಅಪೇಕ್ಷಿಸುತ್ತದೆ.
ಗ್ರಾಹಕ ಒಪ್ಪಿದ ಅವಧಿಗೆ ಹಣವನ್ನು ಇರಿಸುವುದರೊಂದಿಗೆ ವಿನಿಮಯ, ಸಂಸ್ಥೆಗಳು ಸಾಮಾನ್ಯವಾಗಿ ಗ್ರಾಹಕರ ಮೇಲೆ ತನ್ನ ಪಾಲನ್ನು ಹಿಂಪಡೆಯಬಹುದಾಗಿದೆ ಖಾತೆಗಳನ್ನು ಬೇರೆ ಹೆಚ್ಚಿನ ಬಡ್ಡಿದರಗಳು ನೀಡುವ ಬೇಡಿಕೆ ಆದರೂ ಈ ತಲೆಕೆಳಗಾದ ಇಳುವರಿ ಕರ್ವ್ ಸನ್ನಿವೇಶದಲ್ಲಿ ಸಂದರ್ಭದಲ್ಲಿ ಇರಬಹುದು. ಸ್ಥಿರ ದರಗಳು ಸಾಮಾನ್ಯವಾಗಿದೆ, ಆದರೆ ಕೆಲವು ಸಂಸ್ಥೆಗಳು ಬದಲಾಗುವ ದರದ ವಿವಿಧ ರೂಪಗಳು ಠೇವಣಿಗಳ ಪ್ರಮಾಣ ಪತ್ರ ನೀಡುತ್ತವೆ. ಉದಾಹರಣೆಗೆ, 2004 ರ ಮಧ್ಯಾವಧಿಯಲ್ಲಿ, ಬಡ್ಡಿದರಗಳ ಏರಿಕೆ ಮತ್ತು ಅನೇಕ ಬ್ಯಾಂಕುಗಳು ಮತ್ತು ಸಾಲ ಒಕ್ಕೂಟಗಳು ಒಂದು ನೂಕು ಅಪ್
ವೈಶಿಷ್ಟ್ಯವನ್ನು ಠೇವಣಿಗಳ ಪ್ರಮಾಣ ಪತ್ರ ನೀಡಲು ಆರಂಭಿಸಿದರು ನಿರೀಕ್ಷಿಸಲಾಗಿತ್ತು. ಈ ಬಡ್ಡಿ ದರವನ್ನು ಒಂದು ಪುನರ್ವ್ಯವಸ್ಥೆ ಫಾರ್, ಠೇವಣಿ ಪ್ರಮಾಣ ಪತ್ರ ಅವಧಿಯಲ್ಲಿ ಗ್ರಾಹಕರ ಆಯ್ಕೆಯ ಸಮಯದಲ್ಲಿ ಅವಕಾಶ. ಕೆಲವೊಮ್ಮೆ, ಹಣಕಾಸು ಸಂಸ್ಥೆಗಳು ಶೇರು ಮಾರುಕಟ್ಟೆಗೆ ಸೂಚ್ಯಂಕದೊಡನೆ ಠೇವಣಿಗಳ, ಬಾಂಡ್ ಮಾರುಕಟ್ಟೆ, ಅಥವಾ ಇತರ ಸೂಚಿಗಳ ಪ್ರಮಾಣಪತ್ರ ಪರಿಚಯಿಸಲು.
ಠೇವಣಿಗಳ ಪ್ರಮಾಣ ಪತ್ರ ಕೆಲವು ಸವಲತ್ತುಗಳು
• ಒಂದು ದೀರ್ಘಾವಧಿ ಸಾಮಾನ್ಯವಾಗಿ ಹೆಚ್ಚಿನ ಬಡ್ಡಿ ದರ, ತಲೆಕೆಳಗಾಗಿಸಿದ ಇಳುವರಿ ಕರ್ವ್ ಸಂದರ್ಭದಲ್ಲಿ ಹೊರತುಪಡಿಸಿ ಗಳಿಸುತ್ತಾನೆ (ಉದಾಹರಣೆಗೆ, ಕುಸಿತವನ್ನು ಹಿಂದಿನ). • ಸಣ್ಣ ಸಂಸ್ಥೆಗಳು ದೊಡ್ಡ ಗಡಿಯಾರಗಳು ಹೆಚ್ಚಿನ ಬಡ್ಡಿದರಗಳು ನೀಡುತ್ತವೆ. • ವೈಯಕ್ತಿಕ ಪ್ರಮಾಣಪತ್ರ ಸಾಮಾನ್ಯವಾಗಿ ಠೇವಣಿ ಖಾತೆಗಳ ವ್ಯಾಪಾರ ಪ್ರಮಾಣಪತ್ರ ಹೆಚ್ಚಿನ ಬಡ್ಡಿದರಗಳು ಸ್ವೀಕರಿಸಲು. • ಫೆಡರಲ್ ಡಿಪಾಸಿಟ್ ಇನ್ಷೂರೆನ್ಸ್ ಕಾರ್ಪೊರೇಷನ್ಅಥವಾ ನ್ಯಾಷನಲ್ ಕ್ರೆಡಿಟ್ ಯೂನಿಯನ್ ಆಡಳಿತ ವಿಮೆ ಎಂದು ಬ್ಯಾಂಕುಗಳು ಮತ್ತು ಸಾಲ ಒಕ್ಕೂಟಗಳು ಸಾಮಾನ್ಯವಾಗಿ ಹೆಚ್ಚಿನ ಬಡ್ಡಿದರಗಳು ನೀಡುತ್ತವೆ.
ಠೇವಣಿ ಪ್ರಮಾಣಪತ್ರ ಮುಚ್ಚುವ
ಸಾಮಾನ್ಯವಾಗಿ, ಸಂಸ್ಥೆಗಳು ಸ್ವಲ್ಪ ಠೇವಣಿ ಪ್ರಮಾಣಪತ್ರ ದಿಕ್ಕುಗಳಲ್ಲಿ ಮನವಿ ಬೆಳೆದಂತೆ ಮೊದಲು ಠೇವಣಿ ಪ್ರಮಾಣಪತ್ರ ಹೋಲ್ಡರ್ ನೋಟಿಸ್ ಮೇಲ್. ಸೂಚನೆ ಸಾಮಾನ್ಯವಾಗಿ ಪ್ರಧಾನ ಸಂಗ್ರಹಗೊಂಡ ಆಸಕ್ತಿ ಹಿಂದಕ್ಕೆ ಸರಿಯುವುದು ಅಥವಾ ಇದು ಮೇಲೆ ರೋಲಿಂಗ್ ಆಯ್ಕೆಯನ್ನು ಒದಗಿಸುತ್ತದೆ. ಸಾಮಾನ್ಯವಾಗಿ, ಒಂದು ವಿಂಡೋ ಠೇವಣಿ ಪ್ರಮಾಣಪತ್ರ ಹೋಲ್ಡರ್ ಪೆನಾಲ್ಟಿ ಇಲ್ಲದೆ ಠೇವಣಿ ಪ್ರಮಾಣಪತ್ರ ಹಣ ಅಲ್ಲಿ ಮುಕ್ತಾಯ ನಂತರ ಅವಕಾಶ ಇದೆ. ಸಂಸ್ಥೆಯಲ್ಲಿ ಠೇವಣಿ ಪ್ರಮಾಣಪತ್ರ ಸ್ವಯಂಚಾಲಿತವಾಗಿ ಮತ್ತೊಮ್ಮೆ (ಸಮಯದ ಹಣವನ್ನು ಕಟ್ಟಿ ಆದರೂ ಠೇವಣಿ ಹೊಂದಿರುವವರ ಪ್ರಮಾಣಪತ್ರ ಸಮಯ ಪ್ರಮಾಣಪತ್ರ ನಲ್ಲಿ ಸೂಚಿಸಿ ಸಾಧ್ಯವಾಗುತ್ತದೆ ರೋಲ್ ಇಂತಹ ದಿಕ್ಕುಗಳಲ್ಲಿ ಅನುಪಸ್ಥಿತಿಯಲ್ಲಿ, ಇದು ಸಾಮಾನ್ಯ ಠೇವಣಿ ಠೇವಣಿ ಪ್ರಮಾಣ ಪತ್ರ) ಹೊರಳಿಸಿ ಮಾಡಲು ತೆರೆಯಲಾಗುತ್ತದೆ.
ಠೇವಣಿ ರಿಫೈನೆನ್ಸ್ ಪ್ರಮಾಣಪತ್ರ
ಉಳಿತಾಯ ನಿಯಂತ್ರಣ ಡಿಡಿ ಸತ್ಯ ಖಾತೆ ತೆರೆಯುವ, ಆರಂಭಿಕ ವಾಪಸಾತಿ ಪೆನಾಲ್ಟಿ ಸಮಯದಲ್ಲಿ, ಎಂದು ವಿಮೆ ಠೇವಣಿ ಪ್ರಮಾಣಪತ್ರ ರಾಜ್ಯದ ಅಗತ್ಯವಿದೆ. ಸಾಮಾನ್ಯವಾಗಿ ಈ ದಂಡದ ಮಾಡಬಹುದು ಡಿಪಾಸಿಟರಿ ಮುಕ್ತಾಯ ಮೊದಲು ಪರಿಷ್ಕರಿಸಿದ್ದು ಎಂದು ಒಪ್ಪಿಕೊಳ್ಳಲಾಗಿದೆ. ಆದಾಗ್ಯೂ, ಒಂದು ಕ್ರೆಡಿಟ್ ಯೂನಿಯನ್ ತನ್ನ ಆರಂಭಿಕ ವಾಪಸಾತಿ ಪೆನಾಲ್ಟಿ ಬದಲಾಯಿಸಲಾಗಿತ್ತು ಇದು ಈಗಿರುವ ಖಾತೆಗಳನ್ನು ಪೂರ್ವಾನ್ವಯ ಮಾಡಿದ ಇದರಲ್ಲಿ ಪ್ರಕರಣಗಳು ನಡೆದಿವೆ. ಮುಖ್ಯ ಸ್ಟ್ರೀಟ್ ಬ್ಯಾಂಕ್ ಟೆಕ್ಸಾಸ್ ಆರಂಭಿಕ ಆಸಕ್ತಿ ಪೂರ್ಣ ಪಾವತಿ ಇಲ್ಲದೆ ಠೇವಣಿ ಪ್ರಮಾಣಪತ್ರ ಒಂದು ಗುಂಪು ಮುಚ್ಚಿದಾಗ ಎರಡನೇ ಸಂಭವಿಸುವ ಸಂಭವಿಸಿದ. ಬ್ಯಾಂಕ್ ಅಭಿವ್ಯಕ್ತಿ ಅವರನ್ನು ಹಾಗೆ ಅವಕಾಶ ಹಕ್ಕು.
ಆರಂಭಿಕ ವಾಪಸಾತಿ ಪೆನಾಲ್ಟಿ ಠೇವಣಿ ಪ್ರಮಾಣಪತ್ರ ಅವಧಿಯಲ್ಲಿ ನಂತರದ ಉತ್ತಮ ಹೂಡಿಕೆಯ ಅವಕಾಶಗಳನ್ನು ಲಾಭವನ್ನು ಠೇವಣಿದಾರರು. ಏರುತ್ತಿರುವ ಬಡ್ಡಿದರದ ಪರಿಸರದಲ್ಲಿ, ಪೆನಾಲ್ಟಿ ತಮ್ಮ ಠೇವಣಿ ಉದ್ಧಾರ ಮತ್ತು ಅನ್ವಯಿಸುವ ಆರಂಭಿಕ ವಾಪಸಾತಿ ಪೆನಾಲ್ಟಿ ಪಾವತಿ ನಂತರ ಆದಾಯವನ್ನು ಮರು ಹೂಡಿಕೆ ರಿಂದ ಠೇವಣಿದಾರರು ವಿರೋಧಿಸುತ್ತವೆ ಸಾಕಷ್ಟು ಇರಬಹುದು. ಹೊಸ ಹೆಚ್ಚಿನ ಇಳುವರಿಯ ಠೇವಣಿ ಪ್ರಮಾಣಪತ್ರ ಹೆಚ್ಚು ಸರಿದೂಗಿಸಬಹುದು ಆರಂಭಿಕ ವಾಪಸಾತಿ ಪೆನಾಲ್ಟಿ ವೆಚ್ಚ ಆಸಕ್ತಿ ಸೇರಿಸಲಾಗಿದೆ.
ಏಣಿ
ಉದಾಹರಣೆಗೆ, ಮೂರು ವರ್ಷಗಳ ಏಣಿಯ ತಂತ್ರ ಆರಂಭದಲ್ಲಿ ಹೂಡಿಕೆದಾರರ 3 ವರ್ಷದ ಸಿಡಿ, 2-ವರ್ಷ ಸಿಡಿ, ಮತ್ತು 1 ವರ್ಷ ಸೀಡಿ ಹಣವು ಪ್ರತಿ ಸಮಪ್ರಮಾಣದಲ್ಲಿ ಇರಿಸುವ ಮೂಲಕ ಆರಂಭವಾಗುತ್ತದೆ. ಆ ಹಂತದಿಂದ, ಒಂದು ಸಿಡಿ ಮುಕ್ತಾಯ ಪ್ರತಿ ವರ್ಷ 3 ವರ್ಷದ ಪದದಲ್ಲಿ ಸಮಯದಲ್ಲಿ ಹೂಡಿಕೆದಾರರ ಮರು ಹೂಡಿಕೆ ತಲುಪುತ್ತದೆ. ಈ ಚಕ್ರದ ಎರಡು ವರ್ಷಗಳ ನಂತರ, ಹೂಡಿಕೆದಾರರ ಮೂರು ವರ್ಷದ ದರದಲ್ಲಿ ಠೇವಣಿ ಎಲ್ಲಾ ಹಣವನ್ನು ಹೊಂದಿದೆ, ಇನ್ನೂ ನಿಕ್ಷೇಪಗಳು ಮೂರನೇ ಒಂದು ಪ್ರೌಢ ಪ್ರತಿ ವರ್ಷ (ಬಂಡವಾಳದಾರರು, ತೊಡಗಿಸು ಇದು ಹೆಚ್ಚಿಸಿಕೊಳ್ಳಬೇಕು ಅಥವಾ ನಿರಾಕರಿಸುವ) ಹೊಂದಿವೆ.
ಉಲ್ಲೇಖಗಳು
https://www.glozine.com/wp-content/uploads/2014/07/7093449_orig.jpg
https://en.wikipedia.org/wiki/Certificate_of_deposit
http://guides.wsj.com/personal-finance/banking/what-is-a-certificate-of-deposit-cd/
ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ಬೆಂಗಳೂರು
ಬೆಂಗಳೂರಿನ ಐ.ಐ.ಎಸ್ ಸಿ ಯು ಉನ್ನತಮಟ್ಟದ ವಿದ್ಯಾಭ್ಯಾಸಕ್ಕೆ, ಉತ್ಕೃಷ್ಟವಾಗಿದ್ದು 1909 ರಲ್ಲಿ ಸ್ಥಾಪನೆಯಾಯಿತು. ಇದು ಬೆಂಗಳೂರಿನ ಉತ್ತರ ಭಾಗದಲ್ಲಿದ್ದು, ಮುಖ್ಯ ರೈಲು ನಿಲ್ದಾಣದಿಂದ 4 ಕಿ.ಮೀ. ದೂರದಲ್ಲಿದೆ. ಈ ಸಂಸ್ಥೆಯ ಸ್ಥಾಪನೆಯು ಕುತೂಹಲಕಾರಿಯಾದ ಇತಿಹಾಸವನ್ನು ಹೊಂದಿದೆ. 1892 ರಲ್ಲಿ ಜಮ್ ಸೇಠಜಿ ಮತ್ತು ಸ್ವಾಮಿ ವಿವೇಕಾನಂದರ ಮಧ್ಯೆ ನಡೆದಂತಹ ಸಹಜ ಮಾತುಕತೆಯಲ್ಲಿ ಇದರ ಯೊಚನೆ ಮೂಡಿ ಬಂದಿತು. ಮುಂದೆ 1909 ರಲ್ಲಿ ಮೈಸೂರಿನ ಮಹಾರಾಜರಿಂದ ಇದರ ಶಂಖು ಸ್ಥಾಪನೆ ನೆರವೇರಿಸಲಾಯಿತು. ಇಲ್ಲಿ ಒಟ್ಟು 40 ವಿಭಾಗಗಳಿದ್ದು, ಜಗತ್ತಿನ ಉತ್ತಮ ಮೂಲಸೌಕರ್ಯಗಳನ್ನು ಹೊಂದಿದೆ. 6 ಕ್ಯಾಂಟಿನ್ ಗಳು, ಜಿಮ್ಖಾನಾ, ಫುಟ್ ಬಾಲ ಮತ್ತು ಕ್ರಿಕೇಟ್ ಮೈದಾನ, ಹೋಟೆಲ್ ಗಳು, ಮಹಿಳೆ ಹಾಗು ಪುರುಷ ಹೊಸ್ಟೆಲ್ ಗಳನ್ನು ಇದು ಒಳಗೊಂಡಿದೆ. ಇಷ್ಟೇ ಅಲ್ಲದೆ ಈ ಸಂಸ್ಥೆಯ ಆವರಣವು ತನ್ನ ಉದ್ಯೋಗಿಗಳಿಗೆ ವಸತಿಗೃಹಗಳು, ಗ್ರಂಥಾಲಯಗಳು, ಶಾಪಿಂಗ್ ಕೇಂದ್ರಗಳು ಹಾಗು ಮಸಾಜ್ ಪಾರ್ಲರ್ ಗಳನ್ನು ಹೊಂದಿದೆ. ಇಲ್ಲಿ ದೇಸಿಯ ಮತ್ತು ವಿದೇಶಿಯ ಸಸ್ಯರಾಶಿಗಳ ಬೃಹತ ಸಂಗ್ರಹವಿದ್ದು ನೋಡಲು ಅದ್ಭುತವಾಗಿದೆ. ಕಟ್ಟಡವು ಶಾಸ್ತ್ರೀಯ ಶೈಲಿಯ ವಾಸ್ತುಶಿಲ್ಪವನ್ನು ಹೊಂದಿದೆ. ಸಂಸ್ಥೆಯು ಕೊಡುವ ಪದವಿಗಳನ್ನು ಎರಡು ವಿಭಾಗದಲ್ಲಿ ವಿಂಗಡಿಸಬಹುದಾಗಿದ್ದು ಒಂದು ಸಂಶೋಧನೆಗೆ ಕೊಡುವ ಪಿ.ಹೆಚ.ಡಿ ಮತ್ತು ಎಂ.ಎಸ್ ಪದವಿಗಳು. ಇನ್ನೊಂದು ಎಂ.ಇ ಹಾಗು ಎಂ.ಬಿ.ಎ ಪದವಿಗಳು ಎಂದು ಹೇಳಬಹುದು.
ಆನೆದೊಗಲು
thumb|ಆನೆದೊಗಲು ಆನೆದೊಗಲು ಸಾಮಾನ್ಯವಾಗಿ ಕೈಕಾಲುಗಳು ಯೋನಿದುಟಿಗಳು (ಲೇಬಿಯ), ಬೀಜಚೀಲ (ಸ್ಕ್ರೋಟಂ) ಬಲು ಅಪರೂಪವಾಗಿ ಮೊಗ, ಮೊಲೆಗಳ ಚರ್ಮ, ಚರ್ಮದಡಿಯ ಅಂಗಾಂಶಗಳು ಬರಬರುತ್ತ ದಪ್ಪಗೆ ಬೇರೂರಿದಂತೆ ಬೆಳೆದಿರುವುದು (ಎಲಿಫಂಟಿಯಾಸಿಸ್). ರೋಗ ಕಾಲುಗಳಲ್ಲಿ ಬರುವುದೇ ನಮ್ಮಲ್ಲಿ ಸಾಮಾನ್ಯವಾದುದರಿಂದ ಆನೆಗಾಲು, ಹುತ್ತಗಾಲು ಎನ್ನುವುದುಂಟು. ಸಿರ (ವೆಯ್ನ್) ರಕ್ತನಾಳಗಳು ಇಲ್ಲವೇ ಹಾಲ್ರಸನಾಳಗಳ (ಲಿಂಫ್ಯಾಟಿಕ್ಸ್) ತಡೆಯಾಗಿದ್ದರೆ ಹೀಗಾಗುತ್ತದೆ. ಈ ತಡೆಗೆ ಸಾಮಾನ್ಯ ಕಾರಣ ಎಳೆಹುಳು (ನಿಮೆಟೋಡ್). ಗಂಡು ಹುಳುಗಳು ಬೆಳೆವ ಒಂದು ಹಂತದಲ್ಲಿ ಈ ಹುಳುಗಳು ಮಾನವನ ರಕ್ತ, ಹಾಲ್ರಸ ನಾಳಗಳೊಳಕ್ಕೆ ನುಗ್ಗಿ ಇರುಸಿಕೊಂಡು ಮುಂದೆ ದ್ರವ ಹರಿಯದಂತೆ ಆಟಂಕಿಸುತ್ತವೆ. ಹೀಗಾಗುವ ಮುನ್ನ ಹುಳುಬೇನೆ ಹತ್ತಿದಾಗಲೆಲ್ಲ ಹಾಲ್ರಸನಾಳಗಳುರಿತ (ಲಿಂಫ್ಯಾಂಜೈಟಿಸ್), ಚರ್ಮ ಚರ್ಮದಡಿಯ ಅಂಗಾಂಶಗಳ ಉರಿತವಾಗಿ ಮೇಲಿಂದ ಮೇಲೆ ಚಳಿ ಜ್ವರ ಬರುತ್ತದೆ. ಸೊಳ್ಳೆಗಳಿಂದ ಬರುವ ಈ ರೋಗದಿಂದಲೇ ಅಲ್ಲದೆ, ಪೆಟ್ಟು, ಗಾಯ, ಬೇರೆ ಕಾರಣಗಳ ಉರಿತ, ನವ (ವಿಷಮ) ಗಂತಿಗಳಿಂದಲೂ ಹೀಗಾಗಬಹುದು.
ಉಲ್ಲೇಖಗಳು
ವರ್ಗ:ರೋಗಗಳು
ಪಾರ್ಶ್ವನಾಥ ಉಪಾಧ್ಯೆ
ಪಾಶ್ವನಾಥ ಉಪಾಧ್ಯೆ ಭರತನಾಟ್ಯ ಕಲಾವಿದ. ನೃತ್ಯ ಸಂಯೋಜಕ ಮತ್ತು ನೃತ್ಯ ಶಿಕ್ಷಕರೂ ಹೌದು. ಭರತನಾಟ್ಯದ ಸಾಂಪ್ರದಾಯಿಕ ಶೈಲಿಗಳಲ್ಲಿ ಒಂದಾದ ಮೈಸೂರು ಶೈಲಿಯಲ್ಲಿ ತರಬೇತಿ ಪಡೆದಿದ್ದಾರೆ.
ಜನನ
ಪಾಶ್ವನಾಥ ಉಪಾಧ್ಯೆಯವರು ೧೯೮೨ರ ಮಾರ್ಚ್ ೨೬ರಂದು ಬೆಳಗಾವಿಯಲ್ಲಿ ಜನಿಸಿದರು.
ನೃತ್ಯ ಜೀವನ
ಇವರು ಮೈಸೂರು ಶೈಲಿಯನ್ನು ೧೫ ವರ್ಷಗಳ ಕಾಲ ಅಭ್ಯಾಸ ಮಾಡಿ, ವಿದ್ವತ್ ಮತ್ತು ಅಲಂಕಾರ್ ಪರೀಕ್ಷೆಗಳನ್ನು ಗುರು ಶ್ರೀ ರವೀಂದ್ರ ಶರ್ಮಾರವರಲ್ಲಿ ಮಾಡಿದ್ದಾರೆ. ರಂಗಪ್ರವೇಶವನ್ನು ಕೂಡಾ ೧೯೯೬ರಲ್ಲಿ ಗುರು ಶ್ರೀ ರವೀಂದ್ರ ಶರ್ಮಾರಲ್ಲಿ ಮುಗಿಸಿದ್ದಾರೆ. ಪ್ರಸ್ತುತ ತಮ್ಮ ಭರತನಾಟ್ಯ ಅಭ್ಯಾಸವನ್ನು ಗುರು ಪದ್ಮಶ್ರೀ ಪ್ರೋ. ಸುಧಾರಾಣಿ ರಘುಪತಿಯವರಲ್ಲಿ ಮುಂದುವರೆಸುತ್ತಿದ್ದಾರೆ. ೧೯೯೬ರಲ್ಲಿ ಮಂಗಳೂರಿನಲ್ಲಿ ಡಾ. ಪದ್ಮಾ ಸುಬ್ರಮಣ್ಯಮ್ ರವರು ನೆಡೆಸಿದ ಕರಣಗಳ ಕಾರ್ಯಗಾರದಲ್ಲಿ ಭಾಗವಹಿಸಿದ್ದರು. ಇವರು ಬೆಂಗಳೂರು ದೂರದರ್ಶನದ ಎ ಗ್ರೇಡ್ ನೃತ್ಯಗಾರ.ಇವರು ಉಪಾಧ್ಯೆ ಸ್ಕೂಲ್ ಆಫ್ ಡ್ಯಾನ್ಸ್ ಎಂಬ ಭರತನಾಟ್ಯ ತರಗತಿಯನ್ನು ಆರಂಭಿಸಿದ್ದಾರೆ .ಇವರ ಪತ್ನಿ ಶ್ರುತಿಯವರೊಂದಿಗೆ ಸೇರಿ ಉಪಾಧ್ಯೆ ಸ್ಕೂಲ್ ಆಫ್ ಡ್ಯಾನ್ಸ್ ಮತ್ತು ಪುಣ್ಯ ಕೃಷ್ಣಾ ಡ್ಯಾನ್ಸ್ ಕಂಪನಿಯ ಅಡಿಯಲ್ಲಿ ಹಲವಾರು ನೃತ್ಯಗಳನ್ನು ರಾಷ್ಟ್ರೀಯ ಮತ್ತು ಅಂತರ್-ರಾಷ್ಟ್ರೀಯ ಮಟ್ಟದಲ್ಲಿ ಪ್ರಸ್ತುತಿ ಪಡಿಸಿದ್ದಾರೆ.
ನೃತ್ಯ ಕಾರ್ಯಕ್ರಮಗಳು
* ಚೆನೈನಲ್ಲಿ ನೆಡೆದಂತಹ ನರ್ತಕ ಮತ್ತು ಪುರುಷ್ ನಲ್ಲಿ, ಮೂಡಬಿದ್ರೆಯಲ್ಲಿ ನೆಡೆದ ಆಳ್ವಸ್ ನುಡಿಸಿರಿಯಲ್ಲಿ ಮತ್ತು ಮಲೆಷ್ಯಿಯಾದಲ್ಲಿ ನೆಡೆದ ನರ್ತಕ ಕಾರ್ಯಕ್ರಮಗಳಲ್ಲಿ ಏಕ ವ್ಯಕ್ತಿ ನೃತ್ಯ ಪ್ರದರ್ಶನಗಳನ್ನು ನೀಡಿದ್ದಾರೆ.
* ೨೦೧೧ರಲ್ಲಿ ಭಾರತ ಮತ್ತು ಚೀನಾದ ನಡುವೆ ನೆಡೆದ ಯುವ ವಿನಿಮಯ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಾರೆ.
ನೃತ್ಯ ಸಂಯೋಜನೆ
ಇವರು ೨೦೧೨ರಿಂದ ಪುಣ್ಯ ಕೃಷ್ಣ ಡ್ಯಾನ್ಸ ಕಂಪೆನಿಯಲ್ಲಿ ನೃತ್ಯ ಸಂಯೋಜನೆಯನ್ನು ಮಾಡಿದ್ದಾರೆ. ಹರ, ಸದ್ಗತಿ , ಪಾರ್ಥ ಪುಣ್ಯ ಕೃಷ್ಣ ಮತ್ತು ಆಭಾ  ಪ್ರಮುಖವಾದವು.
ನೃತ್ಯ ಶಾಲೆ
ಪಾರ್ಶ್ವನಾಥ ಉಪಾಧ್ಯೆರವರು ೧೯೯೬ರಲ್ಲಿ ಬೆಳಗಾವಿಯಲ್ಲಿ ಶಾರದಾ ಸಂಗೀತ ನೃತ್ಯ ಅಕಾದೆಮಿಯನ್ನು ಸ್ಥಾಪಿಸಿದ್ದರು. ೧೯೯೬ರಿಂದ ೨೦೦೦ದ ವರೆಗೆ ಅಲ್ಲಿಯೇ ನೃತ್ಯ ಪಾಠವನ್ನು ಹೇಳಿಕೊಡುತ್ತಿದ್ದರು. ೨೦೧೦ರಲ್ಲಿ ಉಪಾಧ್ಯೆ ಸ್ಕೂಲ್ ಎಂಬ ನೃತ್ಯ ಸಂಸ್ಥೆಯನ್ನು ಆರಂಭಿಸಿದ್ದರು.
ಉಲ್ಲೇಖಗಳು
ವರ್ಗ:ನೃತ್ಯ ಕಲಾವಿದರು ವರ್ಗ:ಭಾರತೀಯ ಕಲಾವಿದರು
ಇತಿಹಾಸ ದರ್ಪಣ
ಇತಿಹಾಸ ದರ್ಪಣ - ITIHASA DARPANA
ಇತಿಹಾಸ ದರ್ಪಣವು ಪ್ರಸ್ತುತ ಕನ್ನಡದಲ್ಲಿ ಪ್ರಸಾರವಾಗುತ್ತಿರುವ ಇತಿಹಾಸಕ್ಕೆ ಮೀಸಲಾದ ಏಕೈಕ ತ್ರೈಮಾಸಿಕ ನಿಯತಕಾಲಿಕೆ. ೨೦೦೯ರ ಏಪ್ರಿಲ್ ನಿಂದ ಪ್ರಕಟಗೊಳ್ಳುತ್ತಿದೆ. ಇದರ ಸಂಪಾದಕರು ಹಂ.ಗು.ರಾಜೇಶ್. ಉಪಸಂಪಾದಕರಾಗಿ ಸುಂಕಂ ಗೋವರ್ಧನ, ರಶ್ಮಿ ಎಸ್ ಮತ್ತು ಶಿವಕುಮಾರಿ ಎಂ.ಎಸ್ ಅವರು ಕಾರ್ಯನಿರ್ವಹಿಸುತ್ತಿದ್ದಾರೆ. ಈ ವರೆಗೂ ೩೯ ಸಂಚಿಕೆಗಳು ಹೊರಬಂದಿವೆ. ಅವುಗಳಲ್ಲಿ 'ಕೃಷ್ಣದೇವರಾಯ ಮತ್ತು ವಿಜಯನಗರ ಸಾಮ್ರಾಜ್ಯ', 'ನಮ್ಮ ಬೆಂಗಳೂರು' ಹಾಗೂ 'ಕರ್ನಾಟಕದಲ್ಲಿ ಪುರಾತತ್ವ ಅಧ್ಯಯನಗಳು' ಮತ್ತು 'ಕರ್ನಾಟಕದ ಕಲೆ, ವಾಸ್ತುಶಿಲ್ಪ ಮತ್ತು ಪುರಾತತ್ತ್ವ: ಹೊಸ ಪರಿಶೋಧಗಳು' ಎಂಬ ಜನಪ್ರಿಯ ವಿಶೇಷ ಸಂಚಿಕೆಗಳು ಸೇರಿವೆ. ಸಂಶೋಧನಾತ್ಮಕ ಲೇಖನಗಳನ್ನು ಮಾತ್ರ ಪ್ರಕಟಿಸುತ್ತಾ ಬರುತ್ತಿದ್ದು, ನಾಡಿನ ವಿದ್ವದ್ಜನರ ಮೆಚ್ಚುಗೆಗೆ ಪಾತ್ರವಾಗಿದೆ. ನಾಡಿನ ಹಿರಿಯ ಕಿರಿಯ ವಿದ್ವಾಂಸರು ಮಾತ್ರವಲ್ಲದೆ ದೇಶ ವಿದೇಶಿಯ ವಿದ್ವಾಂಸರ ಲೇಖನಗಳು ಕೂಡ ಪ್ರಕಟವಾಗಿವೆ. ಜಪಾನಿನ ಇತಿಹಾಸಕಾರರಾದ ಓತಾ ನಬುಹಿರೊ, ಅಮೇರಿಕಾದ ಸಿಮೊನ್ ಕ್ಯಾಲಬ್, ನಾಡಿನ ಶೋಧಕರುಗಳಾದ ಸುರೇಂದ್ರ ರಾವ್, ಎಸ್.ಚಂದ್ರಶೇಖರ್, ಎಚ್.ಎಸ್.ಗೋಪಾಲ್ ರಾವ್, ಎಂ.ಜಮುನಾ, ಎಸ್.ಕೆ.ಅರುಣಿ, ಪಿ.ವಿ.ಕೃ‍ಷ್ಣಮೂರ್ತಿ, ರಹಮತ್ ತರೀಕೆರೆ, ಸಿ.ಆರ್.ಗೋವಿಂದರಾಜ್, ಎಂ.ವಿ.ಶ್ರೀನಿವಾಸ್, ದೇವರಕೊಂಡರೆಡ್ಡಿ, ಶೇಷಶಾಸ್ತ್ರಿ, ಯೋಗೇಶ್ವರಪ್ಪ, ವಿ.ಶೋಭಾ, ಯುವ ಸಂಶೋಧಕರಾದ ಪುರು‍ಷೋತ್ತಮ್, ಪ್ರದೀಪ್ ಕುಮಾರ್ ಶೆಟ್ಟಿ, ಸುಂಕಂ ಗೋವರ್ಧನ ಮೊದಲಾದವರು ಸಂಶೋಧನ ಲೇಖನಗಳನ್ನು ಬರೆದಿರುತ್ತಾರೆ. ಹಿರಿಯ ಸ್ವಾತಂತ್ರ್ಯ ಹೋರಾಟಗಾರರಾದ ಹೆಚ್.ಎಸ್.ದೊರೆಸ್ವಾಮಿ ಅವರು ಕೂಡ ಲೇಖನಗಳನ್ನು ಬರೆದಿದ್ದಾರೆ. ದೂರದ ಹಿಮಾಚಲ ಪ್ರದೇಶದ ಐ.ಐ.ಟಿ ಮಂಡಿಯಲ್ಲಿ ಸಹ ಪ್ರಾಧ್ಯಾಪಕರಾಗಿರು ಮನು ವಿ.ದೇವದೇವನ್ ಅವರು 'ಪುರಿ ಜಗನ್ನಾಥ ದೇವಾಲಯದ ಚರಿತ್ರೆ' ಕುರಿತು ಸಂಶೋಧನಾ ಲೇಖನಗಳ ಸರಣಿ ಪ್ರಕಟಗೊಂಡಿದ್ದು, ಹೆಚ್ಚು ಜನಪ್ರಿಯಗೊಂಡಿದೆ. ಆಸಕ್ತರು ಇತಿಹಾಸ ದರ್ಪಣದ ಚಂದಾದಾರರಾಗಬಹುದು. ಪತ್ರಿಕಾ ವಿಳಾಸ: ಸಂಪಾದಕರು, ಇತಿಹಾಸ ದರ್ಪಣ, ನಂ-೩೩/ಎ, ಐ.ಟಿ.ಐ ಕಾಲೇಜು ಹತ್ತಿರ, ಕೆಂಪೇಗೌಡ ನಗರ, ವಿಶ್ವನೀಡಂ -ಅಂಚೆ, ಬೆಂಗಳೂರು-೫೬೦೦೯೧. ಅಥವಾ ಮಿಂಚಂಚೆ: itihasadarpana@gmail.com ಸಂಪರ್ಕಿಸಿ. ವರ್ಗ:ಪತ್ರಿಕೋದ್ಯಮ
ಆನ್
thumb|ಆನ್ ಳ ಚಿತ್ರಪಟ ಆನ್ (1665 - 1714). ಇಂಗ್ಲೆಂಡ್, ಸ್ಕಾಟ್ಲೆಂಡ್, ಐರ್ಲೆಂಡುಗಳ ರಾಣಿ (1702 - 07). ಅನಂತರ ಬ್ರಿಟನ್ನಿನ ರಾಣಿ (1707-14). ಸ್ಟೂಅರ್ಟ್ ಆಳರಸರಲ್ಲಿ ಕೊನೆಯವಳು. ಜೇಮ್ಸ್ IIನ ಮಗಳು. ಡೆನ್ಮಾರ್ಕಿನ ರಾಜಪುತ್ರ ಜಾರ್ಜ್‍ನನ್ನು ಮದುವೆಯಾದಳು (1683). ಮೈದುನ ವಿಲಿಯಂ ಆಫ್ ಆರೆಂಜ್ ಇಂಗ್ಲೆಂಡ್‍ನ ಮೇಲೆ ದಾಳಿ ಮಾಡಿದಾಗ ತಂದೆಯ ಪಕ್ಷ ಬಿಟ್ಟು ವಿಲಿಯಂನ ಕಡೆ ಸೇರಿದಳು. ಈಕೆ ರಾಣಿಯಾದ ಪ್ರಾರಂಭದಲ್ಲಿ ಆಡಳಿತ ಸಂಸದೀಯ ಮಾದರಿಯಲ್ಲಿ ರೂಪುಗೊಳ್ಳುತ್ತಿತ್ತು. ಅಲ್ಲದೆ ಸ್ಪೇನಿನ ಗಾದಿಗಾಗಿ ದೊಡ್ಡ ಯುದ್ಧ ನಡೆಯುತ್ತಿತ್ತು (1712 - 13). ಸೇನಾಪತಿ ಮಾರಲ್ ಬರೊ ಡ್ಯೂಕ್ ಅನೇಕ ವಿಜಯಗಳನ್ನು ಸಾಧಿಸಿದನಾದರೂ ಯುದ್ಧಗಳಿಗಾದ ಅಪಾರ ವ್ಯಯದ ಬಗ್ಗೆ ವಿಗ್ಗರಿಗೂ ಟೋರಿಗಳಿಗೂ ಘರ್ಷಣೆ ಮೊದಲಾಯಿತು. ಮಕ್ಕಳಾರೂ ಉಳಿಯದ ಕಾರಣ ಆಕ್ಟ್ ಆಫ್ ಸೆಟ್ಲ್‍ಮೆಂಟ್‍ನ(1701)ರೀತ್ಯ ಜಾರ್ಜ್I ಗೆ ಪಟ್ಟವಾಯಿತು. ವೈಯಕ್ತಿಕವಾಗಿ ಆಕೆ ಅಷ್ಟು ಸಮರ್ಥಳಲ್ಲದಿದ್ದರೂ ಪ್ರಸಿದ್ಧ ಸಾಹಿತಿ ಎಡಿಸನ್‍ನಂಥ ಮೇಧಾವಿಗಳ ಬರಹಗಳಿಂದಲೂ ಶಿಲ್ಪ ಕೃತಿಗಳಿಂದಲೂ ರಾಜ್ಯವಿಸ್ತರಣೆ ಮತ್ತು ಆಡಳಿತಕ್ರಮ ಪರಿಷ್ಕರಣದಿಂದಲೂ ಪತ್ರಿಕಾಸ್ವಾತಂತ್ರ್ಯ ಚಳುವಳಿಯಿಂದಲೂ ಆಕೆಯ ಆಡಳಿತಾವಧಿ ಮುಖ್ಯವಾದುದಾಯಿತು.
ಉಲ್ಲೇಖಗಳು
ವರ್ಗ:ರಾಣಿಯರು
ಮನೆವಾರ್ತೆ
ಮನೆವಾರ್ತೆ (ಗೃಹಕೃತ್ಯ ನಿರ್ವಹಣೆ) ಪದವು ಒಂದು ಮನೆಯನ್ನು ನಡೆಸುವಲ್ಲಿ ಸೇರಿರುವ ಕರ್ತವ್ಯಗಳು ಹಾಗೂ ಕೆಲಸಗಳ ನಿರ್ವಹಣೆಯನ್ನು ಸೂಚಿಸುತ್ತದೆ, ಉದಾಹರಣೆಗೆ ಸ್ವಚ್ಛಗೊಳಿಸುವುದು, ಅಡುಗೆ, ಮನೆ ನಿರ್ವಹಣೆ, ಅಂಗಡಿಗಳಿಂದ ಸಾಮಾನು ಖರೀದಿ, ಬಟ್ಟೆ ಒಗೆಯುವುದು ಮತ್ತು ಬಿಲ್ ಪಾವತಿ. ಈ ಕಾರ್ಯಗಳನ್ನು ಮನೆಯ ಸದಸ್ಯರು ಮಾಡಬಹುದು, ಅಥವಾ ಈ ಉದ್ದೇಶಕ್ಕಾಗಿ ನೇಮಿಸಲಾದ ಇತರ ವ್ಯಕ್ತಿಗಳು ಮಾಡಬಹುದು. ಈ ಪದವನ್ನು ವಿಸ್ತರಿಸಿದರೆ ಕಛೇರಿ ಅಥವಾ ಸಂಸ್ಥೆ, ಜೊತೆಗೆ ಕಂಪ್ಯೂಟರ್ ಸಂಗ್ರಹಣಾ ವ್ಯವಸ್ಥೆಗಳ ನಿರ್ವಹಣೆಗೆ ಕೂಡ ಅನ್ವಯಿಸುತ್ತದೆ.
ಮನೆವಾರ್ತೆಯವನು ಎಂದರೆ ಮನೆ ಮತ್ತು ಮನೆ ಸಿಬ್ಬಂದಿಯನ್ನು ನಿರ್ವಹಿಸಲು ನೇಮಿಸಿಕೊಳ್ಳಲಾದ ವ್ಯಕ್ತಿ. ವಿಕ್ಟೋರಿಯನ್ ಯುಗದ ಪುಸ್ತಕವಾದ ಮಿಸಸ್ ಬೀಟನ್ಸ್ ಬುಕ್ ಆಫ಼್ ಹೌಸ್‍ಹೋಲ್ಡ್ ಮ್ಯಾನೇಜ್‍ಮೆಂಟ್ ಪ್ರಕಾರ, ಮನೆವಾರ್ತೆಯವನು ಮನೆಯಲ್ಲಿ ದ್ವಿತೀಯ ಉಸ್ತುವಾರಿ ವ್ಯಕ್ತಿಯಾಗಿರುತ್ತಾನೆ ಮತ್ತು "ಮನೆ ಮೇಲ್ವಿಚಾರಕನಿರುವ ದೊಡ್ಡ ಮನೆಗಳನ್ನು ಹೊರತುಪಡಿಸಿ, ಮನೆವಾರ್ತೆಯವನು ತನ್ನನ್ನು ತನ್ನ ಯಜಮಾನಿಯ ನೆರೆಯ ಪ್ರತಿನಿಧಿ ಎಂದು ಪರಿಗಣಿಸಿಕೊಳ್ಳಬೇಕು".
ಉಲ್ಲೇಖಗಳು
ವರ್ಗ:ಮನೆ
ಮೃದ್ವಸ್ಥಿ
ಮೃದ್ವಸ್ಥಿ ಎಂದರೆ ದೇಹದ ಕೆಲವು ಮೃದುಭಾಗಗಳಿಗೆ ಆಧಾರಭೂತವಾಗಿದ್ದು, ಆಕಾರ ಕೊಡುವ ಮತ್ತು ಮಡಿಸಿದರೆ ಮುರಿಯದ ಘನ ರೂsಪದ ಊತಕ (ಕಾರ್ಟಿಲೇಜ್). ಮೆಲ್ಲೆಲುಬು, ಮೆತ್ತೆಲುಬು, ಮೃದ್ವಸ್ಥಿ ಪರ್ಯಾಯ ನಾಮಗಳು. ಕಶೇರುಕಗಳಲ್ಲಿ ಮಾತ್ರ ಕಂಡುಬರುವ ವಿಶಿಷ್ಟ ಅಂಗಾಂಶ. ಇದು ಆಧಾರ ಅಂಗಾಂಶಗಳಲ್ಲೊಂದು. ಮೂಳೆಯಷ್ಟು ಗಟ್ಟಿ ಇಲ್ಲದಿದ್ದರೂ ಭಾರ ಒತ್ತಡಗಳನ್ನು ತಡೆಯಬಲ್ಲದು ಮತ್ತು ಪುಟಿತ ಗುಣವುಳ್ಳದ್ದು. ಇದರಲ್ಲಿ ಜೀವಂತ ಕಣಗಳಿಗಿಂತ ನಿರ್ಜೀವ ಅಂತರಕಣ ವಸ್ತುವೇ ಹೆಚ್ಚು. ಇದರಲ್ಲಿ ನರತಂತುಗಳಿಲ್ಲ, ರಕ್ತನಾಳಗಳೂ ಇಲ್ಲ, ದುಗ್ಧನಾಳಗಳೂ ಇಲ್ಲ. ಜೀವಕಣಗಳಿಗೆ ಬೇಕಾದ ಆಹಾರ, ಆಕ್ಸಿಜನ್ನುಗಳು ಅಂತರಕಣ ವಸ್ತುವಿನ ಮೂಲಕ ವ್ಯಾಪಿಸುತ್ತ ಹೋಗುತ್ತವೆ. ಕಾಂಡ್ರಾಯಟಿನ್ ಸಲ್ಫೇಟ್, ಕಾಂಡ್ರೊಮ್ಯುಕಾಯಿಡುಗಳಿಂದ ಅಂತರಕಣ ವಸ್ತುವಿನ ಭೂಮಿಕೆಯಾಗಿ ಅದರಲ್ಲಿ ಕೊಲ್ಲಾಜೆನ್‍ಜನಕ ತಂತುಗಳಿರತ್ತವೆ. ಬೇಯಿಸಿದರೆ ತಂತುಗಳಿಂದ ಜೆಲೆಟಿನ್ ಉಂಟಾಗುತ್ತದೆ. ಭೂಮಿಕ ಮತ್ತು ತಂತುಗಳು ಸೇರಿ ಮಾತೃಕೆ (ಅಂತರಕಣವಸ್ತು ಮಾಧ್ಯಮವಸ್ತು) ಆಗುತ್ತದೆ. ಇದನ್ನು ಕತ್ತಿಯಿಂದ ಕೊಯ್ಯಬಹುದು.
ಕೀಲುಗಳಲ್ಲಿ, ಎದೆ ಪಂಜರದ ಎಲುಬುಗಳ ನಡುವೆ, ಧ್ವನಿನಾಳ, ಶ್ವಾಸನಾಳ, ಫುಪ್ಫುಸನಾಳಗಳು, ಮೂಗು ಮತ್ತು ಕಿವಿಗಳಲ್ಲಿ ಮೃದ್ವಸ್ಥಿ ಇದೆ. ಇದರಿಂದ ಅಸ್ಥಿಪಂಜರ ಹೆಚ್ಚು ಎಗರುಸ್ವಭಾವವುಳ್ಳದಾಗಿ ಸ್ಟ್ರಿಂಗಿನಂತೆ ಧಕ್ಕೆಗಳನ್ನು ತಡೆಯಬಲ್ಲದು. ಮೂಳೆಗಳು ಕೀಲುಭಾಗಗಳ ಮೇಲೆ ತೆಳುಮೃದ್ವಸ್ಥಿ ಇರುವುದರಿಂದ ಶಬ್ದವಿಲ್ಲದೆ ಕೀಲುಗಳು ಚಲಿಸುತ್ತವೆ. ವಯಸ್ಸಾಗುತ್ತ ಮೃದ್ವಸ್ಥಿ ಮೂಳೆಯಾಗಿ ಮಾರ್ಪಾಡಾಗಬಹುದು ಇಲ್ಲವೆ ನಶಿಸಬಹುದು. ಕೆಲವು ಮುದುಕರಲ್ಲಿ ಚಲಿಸುವ ಕೀಲುಗಳಿಂದ ಶಬ್ದವಾಗಿ ನೋಯಬಹುದು. ಉಸಿರು ನಾಳಮಾರ್ಗಗಳ ಭಿತ್ತಿಯಲ್ಲಿ ಮೃದ್ವಸ್ಥಿ ಉಂಗುರ ಅಥವಾ ಚೂರುಗಳಿರುವುದರಿಂದ ನಾಳಗಳು ಮುದುಡಿಕೊಳ್ಳದೆ, ಉಸಿರು ತಡೆಯಿಲ್ಲದೆ ಆಡುವುದು. ಎದೆ ಪಂಜರ ಉಸಿರಾಟದಲ್ಲಿ ಉಬ್ಬಿ ತಗ್ಗಲು ಮೃದ್ವಸ್ಥಿ ಸಹಾಯಕಾರಿ.
ವರ್ಗ:ಸಂಯೋಜಕ ಅಂಗಾಂಶ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪೂರಿ
thumb thumb|ಪೂರಿ ಮಣೆ ಪೂರಿ ಸಾಮಾನ್ಯವಾಗಿ ಭಾರತೀಯ ಉಪಖಂಡದಲ್ಲಿ ಸೇವಿಸಲಾದ ಹುದುಗು ಸೇರಿರದ ಕರಿದ ಭಾರತೀಯ ಬ್ರೆಡ್. ಇದನ್ನು ನಾಷ್ಟದಲ್ಲಿ ಅಥವಾ ಲಘು ಆಹಾರ ಅಥವಾ ಹಗುರ ಊಟವಾಗಿ ತಿನ್ನಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಕರಿ ಅಥವಾ ಪಲ್ಯದೊಂದಿಗೆ ಬಡಿಸಲಾಗುತ್ತದೆ. ಪೂರಿಯನ್ನು ಗೋಧಿ ಹಿಟ್ಟು, ಮೈದಾ ಅಥವಾ ರವೆಯಿಂದ ತಯಾರಿಸಲಾಗುತ್ತದೆ. ವರ್ಗ:ಖಾದ್ಯ, ತಿನಿಸು
ಕಸ್ತೂರಿ ಜಾಲಿ
thumb|ಕಸ್ತೂರಿ ಜಾಲಿ ಸುಗಂಧಯುಕ್ತ ಹೂಗಳಿಗಾಗಿ ಪ್ರಸಿದ್ಧವಾಗಿರುವ ಒಂದು ಜಾತಿಯ ಪೊದೆ ಸಸ್ಯ ಅಥವಾ ಮರ (ಕ್ಯಾಸಿ ಫ್ಲವರ್). ಲೆಗ್ಯುಮಿನೋಸೀ ಕುಟುಂಬದ ಮೈಮೋಸೀ ಉಪಕುಟುಂಬಕ್ಕೆ ಸೇರಿದೆ. ಇದರ ವೈಜ್ಞಾನಿಕ ನಾಮ ಅಕೇಸಿಯ ಫಾರ್ನೇಸಿಯಾನ.
ಲಕ್ಷಣಗಳು
ಸುಮಾರು ಹದಿನೈದು ಅಡಿಗಳಷ್ಟು ಎತ್ತರಕ್ಕೆ ಬೆಳೆಯುವ ಮುಳ್ಳು ಮರ ಇದು. ಎಲೆಗಳು ಸಂಯುಕ್ತ ಮಾದರಿಯವು. ಒಂದೊಂದರಲ್ಲೂ ಒಂದು ಪತ್ರಕಾಂಡವೂ (ರೇಕಿಸ್) ಅದರ ಎರಡೂ ಕಡೆ ಮೂರರಿಂದ ಎಂಟು ಜೊತೆ ಉಪವರ್ಣಗಳೂ ಈ ಉಪವರ್ಣಗಳಲ್ಲಿ ಒಂದೊಂದರಲ್ಲೂ ಹತ್ತರಿಂದ ಇಪ್ಪತ್ತೈದು ಜೊತೆ ಕಿರುಎಲೆಗಳೂ ಇವೆ. ಬುಡದಲ್ಲಿ ಮುಳ್ಳುಗಳಾಗಿ ಮಾರ್ಪಾಡಾದ ವೃಂತಪರ್ಣಗಳಿವೆ (ಸ್ಟಿಪ್ಯೂಲುಗಳು). ಹೂಗಳು ಚಂಡುಮಂಜರಿ ಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಹೂಗೊಂಚಲುಗಳು ಎಲೆಗಳ ಕಕ್ಷಗಳಲ್ಲಿ (ಆಕ್ಸಿಲ್) ಒಂಟೊಂಟಿಯಾಗಿ ಮೂಡುತ್ತವೆ. ಒಮ್ಮೊಮ್ಮೆ ಎರಡು ಅಥವಾ ಮೂರು ಹೂಗೊಂಚಲುಗಳು ಒಂದೇ ಕಕ್ಷದಲ್ಲಿ ಹುಟ್ಟುವುದೂ ಉಂಟು. ಹೂಗಳು ಬಹಳ ಸುವಾಸನೆಯುಳ್ಳವಾಗಿವೆ; ಇವುಗಳ ಬಣ್ಣ ಹಳದಿ. ಮರಕ್ಕೆ ಮೂರು ವರ್ಷ ವಯಸ್ಸಾದ ಅನಂತರ ಹೂಗಳು ಅರಳಲಾರಂಭಿಸುತ್ತವೆ. ಹೂ ಬಿಡುವ ಕಾಲ ನವೆಂಬರಿನಿಂದ ಮಾರ್ಚ್.
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭ ವರ್ಗ:ಸಸ್ಯಗಳು ವರ್ಗ:ಕರ್ನಾಟಕದ ಸಸ್ಯಗಳು
ರೋಸ್ ಕುಕಿ
thumb ರೋಸ್ ಕುಕಿ ಒಂದು ಪ್ರಾತಿನಿಧಿಕ ಆಂಗ್ಲೊ ಇಂಡಿಯನ್ ಕುಕಿ ಮತ್ತು ಭಾರತೀಯ ಕ್ರೈಸ್ತಧರ್ಮೀಯರಲ್ಲಿ ಕ್ರಿಸ್ಮಸ್ ಋತುವಿನಲ್ಲಿ ಅಚ್ಚುಮೆಚ್ಚಿನ ಖಾದ್ಯವಾಗಿದೆ. ಇದು ಕ್ರಿಸ್ಮಸ್ ಈವ್ ಊಟಗಳಲ್ಲಿ ಬಡಿಸಲಾದ ಯೂರೋಪ್‍ನ ಕ್ರಿಸ್ಮಸ್ ಹಣ್ಣಿನ ಕೇಕ್ಅನ್ನು ಹೋಲುತ್ತದೆ. ಈ ಸಿಹಿ ಕರಿದ ಕುಕಿ ಗುಲಾಬಿಯಂತೆ ಪೂರ್ಣವಾಗಿ ದಳಗಳ ಪದರಗಳನ್ನು ಪ್ರತಿನಿಧಿಸಲು ರಂಧ್ರಗಳೊಂದಿಗೆ ಆಕಾರ ಹೊಂದಿರುತ್ತದೆ. ಇದನ್ನು ಮೈದಾ, ಸಕ್ಕರೆ, ಮೊಟ್ಟೆ ಮತ್ತು ತೆಂಗಿನ ಹಾಲಿನಿಂದ ತಯಾರಿಸಲಾಗುತ್ತದೆ ಮತ್ತು ದಕ್ಷಿಣ ಭಾರತದಲ್ಲಿ ಬಹಳ ಜನಪ್ರಿಯವಾಗಿದೆ. ತೆಲುಗುವಿನಲ್ಲಿ ಗುಲಾಬಿ ಪುವ್ವುಲು ಎಂದು ಕರೆಯಲಾಗುತ್ತದೆ. ತಮಿಳಿನಲ್ಲಿ ಇದು ಅಚ್ಚು ಚಕ್ಕುಲಿಗಳು ಎಂದು ಕರೆಯಲಾಗುತ್ತದೆ. ಈ ಸಿಹಿ ಹುರಿದ ಕುಕಿಗಳು ಗುಲಾಬಿ ಆಕಾರದಲ್ಲಿ ಮಾಡಲಾಗುತ್ತದೆ, ರಂಧ್ರಗಳನ್ನು ಸಂಪೂರ್ಣ ತುಂಬಿದಲ್ಲಿ ದಳಗಳ ಪದರಗಳಾಗಿ ಕಾಣುತ್ತವೆ. ಅವರು ಹಿಟ್ಟು, ಸಕ್ಕರೆ, ಮೊಟ್ಟೆ ಮತ್ತು ತೆಂಗಿನಕಾಯಿ ಹಾಲಿನಂದ ತಯಾರಿಸಲಾಗುತ್ತದೆ ಮತ್ತು ಬೆಂಗಳೂರು ಮತ್ತು ದಕ್ಷಿಣ ಭಾರತದಲ್ಲಿ ಬಹಳ ಜನಪ್ರಿಯವಾಗಿವೆ. ವರ್ಗ:ಖಾದ್ಯ, ತಿನಿಸು
ಪರ್ಪ್ಯುರಾದ ಸೋಂಕುಗಳು
ಪರ್ಪ್ಯುರಾದ ಸೋಂಕುಗಳು, ಇದನ್ನು ಪ್ರಸವಾನಂತರದ ಸೋಂಕುಗಳು ಎಂದೂ ಕರೆಯಲಾಗುತ್ತದೆ,  ಪರ್ಪ್ಯುರಾದ ಜ್ವರ ಅಥವಾ ಚೈಲ್ಡ್ ಬೆಡ್ ಜ್ವರ, ಶಿಶುಜನನ ಅಥವಾ ಗರ್ಭಪಾತದ ನಂತರ ಸ್ತ್ರೀ ಸಂತಾನೋತ್ವತ್ತಿ ನಾಳದ ಯಾವುದೇ ಬ್ಯಾಕ್ಟೀರಿಯಾದ ಸೋಂಕಾಗಿದೆ. ಚಿಹ್ನೆಗಳು ಮತ್ತು ರೋಗಲಕ್ಷಣಗಳು ಸಾಮಾನ್ಯವಾಗಿ ಇದಕ್ಕೂ ಹೆಚ್ಚಿನ ಜ್ವರ,ನಡುಕಗಳು, 38.0 Cಕೆಳಹೊಟ್ಟೆಯ ನೋವು, ಮತ್ತು ಸಂಭಾವ್ಯವಾಗಿ ಕೆಟ್ಟ ವಾಸನೆಯ ಯೋನಿ ಸ್ರಾವವನ್ನು ಒಳಗೊಳ್ಳುವುದು. ಇದು ಪ್ರಸವದ ನಂತರ ಮೊದಲ 24 ಗಂಟೆಗಳಲ್ಲಿ ಹಾಗೂ ಪ್ರಸವದ ನಂತರ ಮೊದಲ ಹತ್ತು ದಿನಗಳಲ್ಲಿ ಸಂಭವಿಸುವುದು.
ಗರ್ಭಾಶಯದ ಅತ್ಯಂತ ಸಾಮಾನ್ಯವಾದ ಸೋಂಕು ಎಂದರೆ ಗರ್ಭಾಶಯ ಮತ್ತು ಹೊರ ಅಂಗಾಂಶಗಳ ಸೋಂಕಾಗಿದ್ದು ಇದನ್ನು ಪರ್ಪ್ಯುರಲ್ ಸೆಪ್ಸಿಸ್ ಅಥವಾ ಪ್ರಸವೋತ್ತರ ಮೆಟ್ರಿಟಿಸ್ ಎಂದು ಕರೆಯುತ್ತಾರೆ. ಆಪತ್ತಿನ ಅಂಶಗಳಲ್ಲಿ ಸಿಸೇರಿಯನ್ ಸೆಕ್ಷನ್, ಯೋನಿಯಲ್ಲಿ B ಗುಂಪಿನ ಸ್ಟ್ರೆಪ್ಟೊಕಾಕ್ಕಸ್ಸಿನಂಥ ನಿರ್ದಿಷ್ಟ ಬ್ಯಾಕ್ಟೀರಿಯದ ಉಪಸ್ಥಿತಿ, ಆವರಣಗಳ ಅವಧಿಪೂರ್ವ ಒಡೆಯುವಿಕೆ, ಹಾಗೂ ದೀರ್ಘಕಾಲಿಕ ಪ್ರಸವ ಇತರ ಕಾರಣಗಳಲ್ಲಿ ಸೇರಿವೆ. ಹೆಚ್ಚಿನ ಸೋಂಕುಗಳು ವಿಭಿನ್ನ ವಿಧಗಳ ಹಲವು ಬ್ಯಾಕ್ಟೀರಿಯಾಗಳನ್ನು ಒಳಗೊಂಡಿದ್ದವು. ವಿರಳವಾಗಿ ಯೋನಿ ಅಥವಾ ಕಲ್ಚರಿಂಗ್‌ನಿಂದ ರೋಗಪತ್ತೆಯು ಸಾಧ್ಯವಾಗುತ್ತದೆ. ಸುಧಾರಣೆಗೊಳ್ಳದಿರುವವರಲ್ಲಿ ವೈದ್ಯಕೀಯ ನಿರ್ವಹಣೆ ಅಗತ್ಯವಾಗಬಹುದು. ಶಿಶುಜನನದ ನಂತರ ಉಂಟಾಗಬಹುದಾದ ಜ್ವರಕ್ಕೆ ಕಾರಣಗಳಲ್ಲಿ ಇವು ಸೇರಬಹುದು: ಸ್ತನದ ಹಿರಿದಾಗುವಿಕೆ, ಮೂತ್ರನಾಳದ ಸೋಂಕುಗಳು, ಕೆಳಹೊಟ್ಟೆಯ ಕೊಯ್ತದಲ್ಲಿ ಸೋಂಕು ಅಥವಾ ಎಪಿಸಿಯೊಟಮಿ, ಮತ್ತು ಅಟೆಲೆಕ್ಟಾಸಿಸ್.
ಸಿ-ಸೆಕ್ಷನ್ ನಂತರ ಉಂಟಾಗುವ ಅಪಾಯಗಳಿಂದಾಗಿ ಎಲ್ಲ ಮಹಿಳೆಯರೂ ಆ್ಯಂಪಿಸಿಲಿನ್ ಎಂಬ ಜೀವಿನಿರೋಧಕದ ಪ್ರತಿಬಂಧಕ ಡೋಸ್ ಅನ್ನು ಶಸ್ತ್ರಚಿಕಿತ್ಸೆಯ ಸಮಯದಲ್ಲಿ ಪಡೆಯಬೇಕೆಂದು ಶಿಫಾರಸು ಮಾಡಲಾಗಿದೆ. ಸ್ಥಾಪಿತ ಸೋಂಕುಗಳಿಗೆ ಚಿಕಿತ್ಸೆಯನ್ನು ಜೀವಿನಿರೋಧಕಗಳೊಂದಿಗೆ ಕೈಗೊಳ್ಳಬಹುದಾಗಿದ್ದು ಹೆಚ್ಚಿನ ರೋಗಿಗಳು ಎರಡು ಅಥವಾ ಮೂರು ದಿನಗಳಲ್ಲಿ ಸುಧಾರಣೆ ಕಾಣಬಹುದು. ಲಘುವಾದ ರೋಗವನ್ನು ಹೊಂದಿರುವವರಲ್ಲಿ ಮೌಖಿಕ ಜೀವಿನಿರೋಧಕವನ್ನು ಬಳಕೆ ಮಾಡಬಹುದು ಇಲ್ಲವೇ ನಾಡಿಯೊಳಗಿನ ಜೀವಿನಿರೋಧಕಗಳನ್ನು ಶಿಫಾರಸು ಮಾಡಲಾಗುವುದು. ಒಳಗೊಳ್ಳುವ ಸಾಮಾನ್ಯ ಜೀವಿನಿರೋಧಕಗಳು ಎಂದರೆ ಯೋನಿಪ್ರಸವದ ಬಳಿಕ ಆ್ಯಂಪಿಸಿಲಿನ್ ಹಾಗೂ ಜೆಂಟಾಮೈಸಿನ್ ಅಥವಾ ಕ್ಲಿಂಡಾಮೈಸಿನ್ ಹಾಗೂ ಸಿ-ಸೆಕ್ಷನ್ ಮಾಡಿಸಿಕೊಂಡವರಲ್ಲಿ ಜೆಂಟಾಮೈಸಿನ್. ಸೂಕ್ತ ಚಿಕಿತ್ಸೆಯೊಂದಿಗೆ ಸುಧಾರಣೆ ಕಾಣದೇ ಇರುವವರಲ್ಲಿ ವ್ರಣಗಳಂಥ ಬೇರೆ ವಿಷಮತೆಗಳನ್ನು ಕೂಡ ಪರಿಗಣಿಸಬೇಕು.
ಅಭಿವೃದ್ಧಿ ಹೊಂದಿರುವ ದೇಶಗಳಲ್ಲಿ ಒಂದರಿಂದ ಎರಡು ಶೇಕಡಾ ಮಹಿಳೆಯರು ಯೋನಿ ಪ್ರಸವದ ನಂತರ ಗರ್ಭಾಶಯದ ಸೋಂಕಿಗೆ ಒಳಗಾಗುತ್ತಾರೆ. ಪ್ರತಿಬಂಧಕ ಜೀವಿನಿರೋಧಕಗಳನ್ನು ಬಳಸದಿರುವ, ಅತ್ಯಂತ ಕಷ್ಟಕರ ಪ್ರಸವಗಳನ್ನು ಹೊಂದಿರುವವರಲ್ಲಿ ಈ ಐದರಿಂದ ಹದಿಮೂರು ಶೇಕಡಾ ಹೆಚ್ಚಳಗಳು ಹಾಗೂ ಸಿ-ಸೆಕ್ಷನ್ ಹೊಂದಿರುವವರಲ್ಲಿ ಐವತ್ತು ಶೇಕಡಾ ಹೆಚ್ಚಳವು ಕಂಡುಬಂದಿದೆ. 2013 ರಲ್ಲಿ ಈ ಸೋಂಕುಗಳು 24,000 ಸಾವುಗಳಲ್ಲಿ ಪರಿಣಮಿಸಿದ್ದು 1990ರಲ್ಲಿ ಸಂಭವಿಸಿದ 34,000 ಸಾವುಗಳಿಗಿಂತ ಸಂಖ್ಯೆ ಕಡಿಮೆಯಿದೆ. ಕಾಯಿಲೆಯ ಐತಿಹಾಸಿಕ ವಿವರಣೆಗಳು ಕ್ರಿಸ್ತಪೂರ್ವ ಕನಿಷ್ಠ 5ನೇ ಶತಮಾನಕ್ಕಿಂತ ಹಳತಾಗಿದ್ದು ಹಿಪೊಕ್ರೆಟಸ್‍ನ ಬರಹಗಳಲ್ಲಿ ಕಂಡುಬಂದಿವೆ. ಈ ಸೋಂಕುಗಳು, ಕನಿಷ್ಠ 18 ನೇ ಶತಮಾನದಿಂದ ಆರಂಭಿಸಿ ಜೀವಿನಿರೋಧಕಗಳನ್ನು ಪರಿಚಯಿಸಲಾದ 1930ರ ವರೆಗೂ ಶಿಶುಜನನ ಸಮಯದಲ್ಲಿ ಸಾವಿನ ಸಾಮಾನ್ಯ ಕಾರಣವೆನಿಸಿವೆ. 1847 ರಲ್ಲಿ ಆಸ್ಟ್ರಿಯಾದಲ್ಲಿ, ಇಗ್ನಾಝ್ ಸೆಮ್ಮೆಲ್ವೈಸ್ ಕ್ಲೋರಿನ್ ಬಳಸಿ ಕೈತೊಳೆಯುವಿಕೆ ಬಳಕೆಯ ಮೂಲಕ ರೋಗದಿಂದ ಸಾವಿನ ಪ್ರಮಾಣವನ್ನು ಶೇಕಡಾ ಇಪ್ಪತ್ತರಿಂದ ಶೇಕಡಾ ಎರಡಕ್ಕೆ ಕಡಿಮೆ ಮಾಡಿದ.
ಉಲ್ಲೇಖಗಳು
ವರ್ಗ:ರೋಗಗಳು
ಜಲಜಶಿಲೆ
ಭೂತೊಗಟೆಯ ಸರಾಸರಿ ದಪ್ಪ ಸುಮಾರು 10 ಮೈಲಿಗಳು. ಇದರಲ್ಲಿ ಜಲಜಶಿಲೆಗಳು ಕೇವಲ 5% ಮಾತ್ರ ಇವೆಯಷ್ಟೆ. ಆದರೆ ಮೇಲ್ಮೈಯ ತೆರೆದುಕೊಂಡಿರುವ ಪ್ರದೇಶದಲ್ಲಿನ ಶಿಲೆಗಳ ಪೈಕಿ 75% ಕೂಡ ಜಲಜಶಿಲೆಗಳೇ. ಅಲ್ಲಿಗೆ ಭೂತೊಗಟೆಯ ತೀರ ಹೊರಕವಚದಲ್ಲಿ ಒಂದು ತೆಳು ಪದರವಾಗಿ ಜಲಜಶಿಲೆಗಳು ವ್ಯಾಪಿಸಿವೆ ಎಂಬುದು ಸ್ಪಷ್ಟವಾಗುತ್ತದೆ. ಈ ಪದರದ ವಿತರಣೆ ಏಕರೀತಿ ಆಗಿದೆ. ಎಂದೇನೂ ಭಾವಿಸಬೇಕಾಗಿಲ್ಲ. ಭೂಇತಿಹಾಸದ ಬೇರೆ ಬೇರೆ ಪ್ರಮುಖ ದಾಖಲೆಗಳನ್ನು ಸೆರೆಹಿಡಿದಿಟ್ಟಿರುವ (ಹೆಚ್ಚಾಗಿ ಫಾಸಿಲುಗಳ ರೂಪದಲ್ಲಿ) ಜಲಜಶಿಲೆಗಳು ವಿಜ್ಞಾನಿಗಳಿಗೆ ಅತ್ಯಂತ ಕುತೂಹಲಭರಿತ ಭೂಗ್ರಂಥಗಳಾಗಿವೆ. ಪ್ರಸ್ತರಗಳ ರಚನಾಯುಗವನ್ನು ನಿರ್ಣಯಿಸುವುದು ಸಾಧ್ಯ. ಆದ್ದರಿಂದ ಅವುಗಳಲ್ಲಿ ಲಿಖಿತವಾಗಿರುವ ಫಾಸಿಲುಗಳ ವಯಸ್ಸು ವೇದ್ಯವಾಗುವುದು: ಹೀಗಾಗಿ ಯಾವ ಯಾವ ಯುಗಗಳಲ್ಲಿ ಏನೇನು ಘಟನೆಗಳು ಸಂಭವಿಸಿದುವು ಎಂಬುದನ್ನು ಓದುವುದು ಸುಲಭ.
ಜಲಜಶಿಲೆಗಳ ನಿರ್ಮಾಣ
ಶಿಲೆಗಳು ಸಾಮಾನ್ಯವಾಗಿ ನಿರಂತರ ಶಿಥಿಲೀಕರಣಕ್ಕೆ ಒಳಗಾಗುತ್ತಿರುತ್ತವೆ. ಇದರಲ್ಲಿ ಎರಡು ವಿಧ-ಭೌತ ಮತ್ತು ರಾಸಾಯನಿಕ ಶಿಥಿಲೀಕರಣಗಳು. ಭೌತ ಶಿಥಿಲೀಕರಣದಿಂದ ಶಿಲೆಗಳು ಒಡೆದು ಪುಡಿಯಾದರೆ ರಾಸಾಯನಿಕ ಶಿಥಿಲೀಕರಣದಿಂದ ಅವುಗಳಲ್ಲಿನ ಕೆಲವು ವಸ್ತುಗಳು ನೀರಿನಲ್ಲಿ ಕರಗಿ ವಿಲೀನವಾಗುವುವು. ಶಿಥಿಲೀಕರಿಸಿದ ಪ್ರದೇಶಗಳಿಂದ ಈ ವಸ್ತುಗಳು ಗಾಳಿ, ನದಿ ಮುಂತಾದವುಗಳ ಮೂಲಕ ಒಂದೆಡೆಯಿಂದ ಮತ್ತೊಂದೆಡೆಗೆ ಸಾಗಣೆಯಾಗುತ್ತವೆ. ಹೀಗೆ ಸಾಗುತ್ತಿರುವಾಗ ನಡುವೆ ಒದಗಬಹುದಾದಂಥ ತಗ್ಗುಗಳಲ್ಲಿ, ಅಂದರೆ ಸರೋವರ ಸಮುದ್ರಗಳ ತಳದಲ್ಲಿ ಅವು ಶೇಖರವಾಗುತ್ತವೆ. ನೀರಿನಲ್ಲಿ ವಿಲೀನಗೊಂಡ ವಸ್ತುಗಳು ಸಹ ಸೂಕ್ತ ವಾತಾವರಣಗಳಲ್ಲಿ ಘನರೂಪದಲ್ಲಿ ಬೇರ್ಪಟ್ಟು ತಳದಲ್ಲಿ ಶೇಖರಗೊಳ್ಳುವುವು. ಇಂಥ ಶಿಲಾವಸ್ತುಗಳು ಕ್ರಮೇಣ ಒಟ್ಟುಗೂಡಿ ಗಟ್ಟಿಯಾಗಿ ಹೊಸ ಶಿಲೆಗಳಾಗುತ್ತವೆ. ಇವೇ ಜಲಜಶಿಲೆಗಳು. ಇವನ್ನು ದ್ವಿತೀಯತೆ ಶಿಲೆಗಳು ಎಂದೂ ಕರೆಯುವುದುಂಟು.
ಸಾಗಣೆಯ ಮಾಧ್ಯಮ ಮತ್ತು ಸಾಗಣೆಯ ಅವಧಿ-ಇವು ಶಿಲಾವಸ್ತುಗಳ ಮೇಲೆ ಪರಿಣಾಮಗಳನ್ನು ಉಂಟುಮಾಡುತ್ತವೆ.
ದೀರ್ಘಾವಧಿಯ ಸಾಗಣೆಯಿಂದ ಶಿಲಾವಸ್ತುಗಳು ಗಾತ್ರವಾರು ಮತ್ತು ಸಾಂಧ್ರತೆಗಳಿಗೆ ಅನುಗುಣವಾಗಿ ವಿಂಗಡಣೆಯಾಗುವುವು. ಸಾಗಣೆಯ ಅವಧಿ ಹೆಚ್ಚಿದಂತೆಲ್ಲ ಕಣಗಳು ಹೆಚ್ಚು ಸವೆದು ಅವುಗಳ ಗಾತ್ರ ಕಡಿಮೆಯಾಗುವುದು. ಈ ಶಿಲಾವಸ್ತುಗಳಿಗೆ ಅವುಗಳ ಗಾತ್ರಾನುಸಾರವಾಗಿ, ಗುಂಡುಗಳು (200mm. ಗಿಂತ ಹೆಚ್ಚಿನ ವ್ಯಾಸ), ನೊರಜುಗಳು (50 ರಿಂದ 200mm), ಉರುಟುಕಲ್ಲುಗಳು (10 ರಿಂದ 50mm), ಉಂಡೆಕಲ್ಲುಗಳು (2ರಿಂದ 10mm), ಮರಳು (0.25 ನಿಂದ 2mm), ಮೆಕ್ಕಲು (0.01ರಿಂದ 0.1mm.), ದೂಳು, ಮಣ್ಣು, ಜೇಡು (0.01mm. ಗಿಂತ ಹೆಚ್ಚಿನ ವ್ಯಾಸ) ಎಂದು ಮುಂತಾಗಿ ಹೆಸರಿಡಲಾಗಿದೆ. ಈ ಶಿಲಾವಸ್ತುಗಳು ಶೇಖರವಾದಾಗ ಕಣಗಳು ಬಿಡಿಯಾಗಿರುತ್ತವೆ. ಕಾಲಾನುಕ್ರಮದಲ್ಲಿ ಅವು ಸಂಘಟಿಸಿ ಗಟ್ಟಿಯಾಗುತ್ತವೆ. ಕಣಗಳ ಗಾತ್ರ ದಪ್ಪವಿದ್ದರೆ ಅವುಗಳ ಮಧ್ಯೆ ಬೇರೆ ವಸ್ತು ನಿಕ್ಷೇಪಿಸಿ, ಅವನ್ನೆಲ್ಲ ಬಂಧಿಸುತ್ತದೆ. ಶಿಲಾವಸ್ತುವು ನೀರಿನಲ್ಲಿ ವಿಲೀನವಾಗಿರುವ ಸಿಲಿಕ, ಸುಣ್ಣವಸ್ತು, ಮೆಗ್ನೀಸಿಯಮ್ ಮತ್ತು ಕೆಲವು ವೇಳೆ ಕಬ್ಬಿಣ ವಸ್ತು ಆಗಿರಬಹುದು. ಈ ರೀತಿ ರೂಪುಗೊಂಡ ಶಿಲೆಗಳಿಗೆ ಭೌತಜಲಜಶಿಲೆಗಳು ಎಂದು ಹೆಸರು. ಇವುಗಳಲ್ಲಿ ಪದರುರಚನೆ, ಪ್ರವಾಹ ಪದರು ರಚನೆ, ಅಲೆಗಳ ಗುರುತುಗಳು, ಒಣಗು ಬಿರುಕುಗಳು, ಪ್ರಾಣಿಗಳ ಜಾಡುಗಳು-ಈ ಮುಂತಾದ ಲಕ್ಷಣಗಳನ್ನು ಗುರುತಿಸಲಾಗಿದೆ.
ಭೌತಜಲಜಶಿಲೆಗಳ ವರ್ಗೀಕರಣ
ಕಣಗಾತ್ರವನ್ನು ಆಧಾರವಾಗಿಟ್ಟುಕೊಂಡು ಭೌತಜಲಜಶಿಲೆಗಳನ್ನು ನಾಲ್ಕು ವರ್ಗಗಳಾಗಿ ವಿಂಗಡಿಸಬಹುದು.
2 ಅರೆನೇಸಿಯಸ್ : ಮರಳು ಯಾವುದಾದರೊಂದು ವಸ್ತುವಿನಿಂದ ಬಂಧಿತವಾಗಿ ಆಗುವ ಶಿಲೆಗಳು, ಗ್ರೀಟ್, ಅರ್ಕೋಸ್ ಮತ್ತು ಗ್ರೆವೇಕ್‍ಗಳು ಈ ವರ್ಗದ ಶಿಲೆಗಳು. ಮರಳುಶಿಲೆಯ ಕಣಗಳು ದಪ್ಪವಿದ್ದು, ಚೂಪಾದ ಮೂಲೆಗಳಿದ್ದರೆ, ಆ ಶಿಲೆಗೆ ಗ್ರಿಟ್ ಎಂದು ಹೆಸರು. ಕಪ್ಪು ಮರಳುಶಿಲೆಗೆ ಗ್ರೆಮೆಕ್ ಎಂದು ಹೆಸರು.
3 ಮೆಕ್ಕಲು ಶಿಲೆಗಳು : ಒಂಡು, ಮೆಕ್ಕಲು ಮುಂತಾದ ಶಿಲೆಗಳು ಈ ವರ್ಗಕ್ಕೆ ಸೇರಿದವು. ಇವು ಅರೆನೇಸಿಯಸ್ ಮತ್ತು ಸರ್ಜಿಲೇಸಿಯಸ್ ವರ್ಗಗಳ ಮಧ್ಯಂತರ ಶಿಲೆಗಳು.
4 ಆರ್ಜಿಲೇಸಿಯಸ್ ಅಥವ ಜೇಡುಶಿಲೆಗಳು : ಶಿಲಾಪುಡಿಯಿಂದ ಈ ಶಿಲೆಗಳಾಗುತ್ತವೆ. ದೂಳು, ಮಣ್ಣು ಮತ್ತು ಜೇಡು-ಈ ವಸ್ತುಗಳು ಗಟ್ಟಿಯಾದಾಗ ಜೇಡು ಶಿಲೆಗಳಾಗುತ್ತವೆ.
ರಾಸಾಯನಿಕ ನಿಕ್ಷೇಪಗಳು
ಇವುಗಳ ರೂಪ ಹಲವು ಬಗೆ. ವಿವಿಧ ಬಗೆಯ ಸಂಯೋಜನೆಗಳಿಂದ ಮತ್ತು ಆಕಾರಗಳಿಂದ ಕೂಡಿರುವ ನಿಕ್ಷೇಪಗಳಿಗೆ ಶಿಲಾಮುದ್ದೆಗಳು (ಕಾನ್‍ಕ್ರಿಷನ್ಸ್) ಎಂದು ಹೆಸರು. ಇವು ಸಾಮಾನ್ಯವಾಗಿ ಗುಂಡು ಅಥವಾ ಗಂಟು ರೂಪದಲ್ಲಿರುವುವು. ಚಾಕಿಯಲ್ಲಿರುವ ಪ್ಲಿಂಟುಗಳು, ಸುಣ್ಣ ಶಿಲೆಗಳಲ್ಲಿರುವ ಚರ್ಟ್, ಜೇಡು ಶಿಲೆಗಳಲ್ಲಿರುವ ಸುಣ್ಣ ಅಥವಾ ಕಬ್ಬಿಣದ ಸಲ್ಫೈಡ್ ಉಂಡೆಗಳು, ಮರಳುಶಿಲೆಗಳಲ್ಲಿನ ಕಬ್ಬಿಣದ ಆಕ್ಸೈಡ್ ಉಂಡೆಗಳು ಈ ಮಾದರಿಯಲ್ಲಿ ರೂಪುಗೊಂಡಂಥವು. ಶಿಲೆಗಳಲ್ಲಿ ಟೊಳ್ಳು ಅಥವಾ ಪೊಟರೆಗಳಿರುವುದುಂಟು. ಇವುಗಳ ಒಳಮೈಗೆ ಖನಿಜ ದ್ರಾವಣ ಸಮಾಂತರವಾಗಿ ಸ್ರವಿಸಿ ನಿಕ್ಷೇಪವಾಗುತ್ತದೆ. ಜ್ವಾಲಾಮುಖಿಜ ಶಿಲೆಗಳಲ್ಲಿರುವ ಖನಿಜಗ್ರಂಥಿಗಳು ಸ್ರಾವವಸ್ತುಗಳಿಂದಾದವು. ಟೊಳ್ಳೆಯೊಳಗಿನ ಸ್ರಾವಖನಿಜಗಳು ಧಾರಕಶಿಲೆಗಳಿಗೆ ಸಂಬಂಧಿಸಿದವಾದರೆ ಅವಕ್ಕೆ ಡ್ರೂಪ್ ಎಂದು ಹೆಸರು. ಸ್ರಾವವಸ್ತುಗಳು ಸುಲಭವಾಗಿ ಬೇರ್ಪಡುವಂತಿದ್ದರೆ ಅವಕ್ಕೆ ಜಿಯೋಡ್ಸ್ ಎಂದು ಹೆಸರು. ಇವು ಸ್ರವಣಗಳು (ಸೆಕ್ರಿಷನ್ಸ್). ಸೂಕ್ಷ್ಮಕಣ ಶಿಲೆಗಳ ಬಿರುಕುಗಳು ಮತ್ತು ಜಾರು ಸೀಳುಗಳನ್ನು ಕಬ್ಬಿಣ ಮತ್ತು ಮ್ಯಾಂಗನೀಸ್ ಆಕ್ಸೈಡುಗಳು ತುಂಬುತ್ತವೆ. ಅವು ಕವಲೊಡೆದ ರೆಂಬೆಗಳಂತೆ ಸಂಚಯಿಸಿ ಪಾಚಿ ಅಥವಾ ಮರಗಳನ್ನು ಹೋಲುತ್ತವೆ. ಇದಕ್ಕೆ ವೃಕ್ಷಾಕಾರ ಸ್ರಾವ ಎಂದು ಹೆಸರು. ಇಂಥ ಸ್ರಾವಗಳಿಂದ ಕೂಡಿದ ಅಮೃತಶಿಲೆಯನ್ನು ಉಜ್ಜಿ ನಯಗೊಳಿಸಿದರೆ ಭೂದೃಶ್ಯಗಳನ್ನು ಹೋಲುವ ಚಿತ್ರಲೇಖಗಳುಂಟಾಗುವುವು. ಈ ಮಾದರಿಯ ಅಮೃತಶಿಲೆಗೆ ಭೂದೃಶ್ಯ ಅಮೃತಶಿಲೆ ಎಂದು ಹೆಸರು.
ರಾಸಾಯನಿಕ ನಿಕ್ಷೇಪಗಳ ವರ್ಗೀಕರಣ
1 ಸಿಲಿಕ ನಿಕ್ಷೇಪಗಳು : ಸೈಲೀಸಿಯಸ್ ಸಿಂಟರ್, ಪ್ಲಿಂಟ್ಸ್ ಮತ್ತು ಚೆರ್ಟ್‍ಗಳು. ಚಾಕ್ ನಿಕ್ಷೇಪದಲ್ಲಿ ಬೆಣಚುವಸ್ತು ಚಿಕ್ಕ ಕಣಗಳ ರೂಪದಲ್ಲಿ ಹರಡಿರುತ್ತದೆ. ಇವೆಲ್ಲ ಒಟ್ಟುಗೂಡಿ ಮುದ್ದೆಯಾಕಾರದಲ್ಲಿ ಪುನರ್ ನಿಕ್ಷೇಪಗೊಳ್ಳುತ್ತವೆ. ಇವಕ್ಕೆ ಪ್ಲಿಂಟ್ ಎಂದು ಹೆಸರು. ಸುಣ್ಣಶಿಲೆಗಳಲ್ಲಿರುವ ಸುಣ್ಣವಸ್ತುವನ್ನು ಬೆಣಚು ಪಲ್ಲಟಿಸಿ ನಿಕ್ಷೇಪವಾಗುವುದರಿಂದ ಚೆರ್ಟ್ ಆಗುತ್ತದೆ.
2 ಕಾರ್ಬೊನೇಟ್ ನಿಕ್ಷೇಪಗಳು : ತೂಗುತೊಂಗಲುಗಳು (ಸ್ಟ್ಯಾಲ್ಯಾಕ್ ಟೈಟ್ಸ್) ಮತ್ತು ನೆಲೆತೊಂಗಲುಗಳು (ಸ್ಟ್ಯಾಲಾಗ್‍ಮೈಟ್ಸ್), ಟ್ರಾವರ್ಟೈನ್, ಕಂಕರ್, ಊಲಿಟಿಕ್ ಸುಣ್ಣಶಿಲೆಗಳು ಮತ್ತು ಡಾಲೊಮೈಟುಗಳು ಈ ಗುಂಪಿನ ನಿಕ್ಷೇಪಗಳು. ಉಷ್ಣವಲಯದ ದೇಶಗಳಲ್ಲಿ ಮಳೆಗಾಲವಾದ ಮೇಲೆ ಬರುವ ದೀರ್ಘಾವಧಿಯ ಬೇಸಿಗೆಯ ಕಾಲದಲ್ಲಿ ಅಂತರ್ಜಲದಲ್ಲಿ ವಿಲೀನವಾಗಿರುವ ಸುಣ್ಣವಸ್ತು ಸೂಕ್ಷ್ಮರಂಧ್ರಗಳ ಮೂಲಕ ಮೇಲಕ್ಕೆ ಸಾಗಿ ಮಣ್ಣು ಪದರದ ಕೆಳಗೆ ನಿಕ್ಷೇಪವಾಗುತ್ತದೆ. ಇದಕ್ಕೆ ಭಾರತದಲ್ಲಿ ಕಂಕರ್ ಎಂಬ ಹೆಸರುಂಟು. ಕೆಲವು ಸುಣ್ಣಶಿಲೆಗಳಲ್ಲಿ ಗೋಳಾಕಾರದ ಚಿಕ್ಕ ಕಣಗಳು ಇರುವುವು. ಇವು ಮೀನಿನ ಮೊಟ್ಟೆಗಳ ಗೊಂಚಲನ್ನು ಹೋಲುವುದರಿಂದ ಇವಕ್ಕೆ ಊಲಿತ್ಸ್ ಎಂದೂ ಇವುಗಳಿಂದ ಕೂಡಿರುವ ಶಿಲೆಗಳಿಗೆ ಊಲೈಟ್ ಎಂದೂ ಹೆಸರಿದೆ. ಐಲಿತ್‍ಗಳಲ್ಲಿ ಏಕಕೇಂದ್ರಿತ ವೃತ್ತರಚನೆ ಕಂಡುಬರುವುದು. ಇವನ್ನೇ ಹೋಲುವ ಆದರೆ ಗಾತ್ರದಲ್ಲಿ ದೊಡ್ಡದಾಗಿರುವವುಗಳಿಗೆ ಪಿಸೊಲಿತುಗಳೆಂದು ಹೆಸರು. ಕ್ಯಾಲ್ಸಿಯಮ್ ಮತ್ತು ಮೆಗ್ನೀಸಿಯಮ್ ಕಾರ್ಬೊನೇಟ್ ನಿಕ್ಷೇಪಕ್ಕೆ ಡಾಲೊಮೈಟ್ ಶಿಲೆ ಎಂದು ಹೆಸರು.
3 ಕಬ್ಬಿಣ ನಿಕ್ಷೇಪಗಳು : ಇವು ಎಲ್ಲ ಬಗೆಯ ನೀರಿನಲ್ಲಿಯೂ ವಿಲೀನವಾಗಿರುತ್ತವೆ. ಅನುಕೂಲ ವಾತಾವರಣದಲ್ಲಿ ಆಕ್ಸೈಡ್, ಹೈಡ್ರಾಕ್ಸೈಡ್, ಕಾರ್ಬೊನೇಟ್ ಮತ್ತು ಸಿಲಿಕೇಟುಗಳಾಗಿ ನಿಕ್ಷೆಪವಾಗುತ್ತವೆ. ವಿಲೀನಸ್ಥಿತಿಯಲ್ಲಿ ಕಬ್ಬಿಣ ಬೈಕಾರ್ಬೊನೇಟ್ ರೂಪದಲ್ಲಿರುವುದು ಸಾಮಾನ್ಯ. ನೀರಿನಲ್ಲಿ ಇಂಗಾಲದ ಡೈ ಆಕ್ಸೈಡಿನ ಪ್ರಮಾಣ ಕಡಿಮೆಯಾದಾಗ ಈ ನಿಕ್ಷೇಪಗಳು ಕಬ್ಬಿಣದ ಕಾರ್ಬೊನೇಟಾಗಿ ಪರಿವರ್ತಿಸುತ್ತವೆ. ವಾಯುಸಂಪರ್ಕದಿಂದ ಇವು ಕಬ್ಬಿಣದ ಹೈಡ್ರಾಕ್ಸೈಡಾಗಿ ಪರಿವರ್ತಿತವಾಗಿ ನದಿ ಮತ್ತು ಸರೋವರಗಳ ಅಂಚಿನಲ್ಲಿ ಮೃದುವಾದ, ಸರಧ್ರಂತೆಯ ಕಬ್ಬಿಣದ ಅದುರಾಗಿ ನಿಕ್ಷೇಪಗೊಳ್ಳುವುವು. ಇವಕ್ಕೆ ಜೌಗು ಕಬ್ಬಿಣದ ಅದುರು ಎಂದು ಹೆಸರು. ಸಾಕಷ್ಟು ಆಮ್ಲಜನಕ ಒದಗದ ವಾತಾವರಣದಲ್ಲಿ ಇವು ನೇರವಾಗಿ ಕಬ್ಬಿಣದ ಕಾರ್ಬೊನೇಟ್ ರೂಪದಲ್ಲಿ ನಿಕ್ಷೇಪವಾಗುತ್ತವೆ.
4 ಲವಣ ನಿಕ್ಷೇಪಗಳು: ಈ ವಿಭಾಗದಲ್ಲಿ ಕ್ಲೋರೈಡುಗಳು, ಸಲ್ಫೇಟುಗಳು, ಕಾರ್ಬೊನೇಟುಗಳು, ನೈಟ್ರೇಟುಗಳು, ಸೋಡಿಯಮ್ ಪೊಟ್ಯಾಸಿಯಮ್ ಬೋರೇಟುಗಳು ಮತ್ತು ಕ್ಯಾಲ್ಸಿಯಮ್-ಮೆಗ್ನೀಸಿಯಮ್ ಸಲ್ಫೇಟುಗಳು ಸೇರಿವೆ. ಉಪ್ಪುನೀರಿನ ಸರೋವರಗಳು ಮತ್ತು ಭೂಭಾಗಗಳೊಳಗೆ ಚಾಚಿರುವ ಸಮುದ್ರಗಳಲ್ಲಿ ಲಾಭದಾಯಕವಾದ ಕ್ಲೋರೈಡ್ ಮತ್ತು ಸಲ್ಫೈಟ್ ಲವಣಗಳು ನಿಕ್ಷೇಪವಾಗುತ್ತವೆ. ಇವು ನಿಕ್ಷೇಪವಾಗಬೇಕಾದರೆ ಸಮುದ್ರದ ನೀರು ಈ ಲವಣಾಂಶಗಳಿಂದ ಕೂಡಿರಬೇಕು. ಜೊತೆಗೆ ಯುಕ್ತ ಸನ್ನಿವೇಶವೂ ಒದಗಬೇಕು. ಸಮುದ್ರದ ಒಂದು ಭಾಗ ಬೇರ್ಪಟ್ಟು ಇಲ್ಲವೆ ಈ ಭಾಗ ತೆಟ್ಟೆ ಪ್ರದೇಶವಾಗಿ ಮಾರ್ಪಟ್ಟಾಗ ಇದು ಸಾಧ್ಯವಾಗುತ್ತದೆ. ಎರಡನೆಯದಾಗಿ ಈ ಲವಣಗಳು ನಿಕ್ಷೇಪವಾಗಲು ಸಹಕಾರಿಯಾದ ವಾಯುಗಣವಿರಬೇಕು. ಕ್ಯಾಸ್ಪಿಯನ್ ಸಮುದ್ರದ ಒಂದು ಭಾಗವಾದ ಕರಬುಗ ಖಾರಿಯಲ್ಲಿ ಇಂಥ ಸನ್ನಿವೇಶವಿರುವುದು ಗೊತ್ತಾಗಿದೆ. ಮೊದಲು ಕ್ಯಾಲ್ಸಿಯಮ್ ಲವಣಗಳು, ಅನಂತರ ಸೋಡಿಯಮ್ ಲವಣಗಳು, ಕೊನೆಗೆ ಪೊಟ್ಯಾಸಿಯಮ್ ಲವಣಗಳು ನಿಕ್ಷೇಪವಾಗುತ್ತವೆ. ಭೂ ಇತಿಹಾಸದಲ್ಲಿ ಇಂಥ ಅನೇಕ ಪ್ರಸಂಗಗಳನ್ನು ಗುರುತಿಸಲಾಗಿದೆ. ಪಂಜಾಬಿನ ಸಾಲ್ಟ್‍ರೇಂಜ್ ಪ್ರದೇಶದ ಕೇಂಬ್ರಿಯನ್ ಕಾಲದ ಲವಣ ಶಿಲಾಶ್ರೇಣಿ ಮತ್ತು ಕೋಹಟ್ ಜಿಲ್ಲೆಯ ಇಯೋಸೀನ್ ಕಾಲದ ಲವಣ ಶಿಲಾಶ್ರೇಣಿಗಳು ಇಂಥ ನಿಕ್ಷೇಪಗಳಿಗೆ ಉತ್ತಮ ಉದಾಹರಣೆಗಳು.
ಜೀವಜನಿತ ನಿಕ್ಷೇಪಗಳು
ಕೆಲವು ಸಸ್ಯಗಳು ಮತ್ತು ಪ್ರಾಣಿಗಳ ಚಟುವಟಿಕೆಗಳಿಂದ ಕೂಡ ಸರೋವರ ಮತ್ತು ಸಮುದ್ರಗಳಲ್ಲಿ ವಿಲೀನವಾಗಿರುವ ಲವಣಗಳು ನಿಕ್ಷೇಪಗೊಳ್ಳುತ್ತವೆ. ಕೆಲವು ಪ್ರಾಣಿಗಳು ಈ ಲವಣಗಳನ್ನು ಬೇರ್ಪಡಿಸಿಕೊಂಡು ತಮ್ಮ ಗೂಡುಗಳನ್ನು ಕಟ್ಟಲು ಉಪಯೋಗಿಸುತ್ತವೆ. ಇವು ಸತ್ತ ಬಳಿಕ ಇವುಗಳ ಗೂಡು ಅಥವಾ ಚಿಪ್ಪುಗಳು ಸಮುದ್ರದ ತಳದಲ್ಲಿ ಶೇಖರವಾಗಿ ನಿಕ್ಷೇಪಗಳಾಗುತ್ತವೆ. ಇವಕ್ಕೆ ಜೀವಜನಿತ ನಿಕ್ಷೇಪಗಳು ಎಂದು ಹೆಸರು.
ಭೂಇತಿಹಾಸ ನಿರೂಪಣೆಯಲ್ಲಿ ಜಲಜಶಿಲೆಗಳ ಪಾತ್ರ
ಜಲಜಶಿಲೆಗಳಲ್ಲಿ ಸಾಮಾನ್ಯವಾಗಿ ತಳಪದರ ವಯಸ್ಸಿನಲ್ಲಿ ಹಿರಿದು, ಅಲ್ಲದೆ ಪ್ರತಿಪದರವೂ ಮೇಲಣ ಪದರಕ್ಕಿಂತ ಹಿರಿದಾಗಿಯೂ ಕೆಳಗಣ ಪದರಕ್ಕಿಂತ ಕಿರಿದಾಗಿಯೂ ಉಂಟು. ಭೂಇತಿಹಾಸದ ಪ್ರಮುಖ ನಿಯಮಗಳಲ್ಲೊಂದಾದ ಶಿಲಾಪೇರಿಕೆಯ ಕ್ರಮ ಇದರ ಆಧಾರದ ಮೇಲೆ ನಿರೂಪಿತವಾಗಿದೆ. ಭೂಇತಿಹಾಸದ ಸಂಶೋಧನೆಯಲ್ಲಿ ಶಿಲಾಪರಂಪರೆಯ ಮೂಲಪೇರಿಕೆಯ ಕ್ರಮವನ್ನು ಸ್ಥಾಪಿಸುವುದು ಮೊದಲ ಕೆಲಸ. ಒಂದು ಶಿಲಾಪರಂಪರೆಯ ಪದರಗಳು ಒಂದೇ ದಿಕ್ಕಿನಲ್ಲಿ ವಾಲಿಕೊಂಡಿದ್ದರೆ ಶಿಲಾ ಓರೆಯ ಕಡೆಗೆ ಹೋದಂತೆ ಪದರುಗಳು ಕಿರಿದಾಗುತ್ತಲೂ ಅದಕ್ಕೆ ವಿರುದ್ಧ ಹೋದಂತೆ ಹಿರಿದಾಗುತ್ತಲೂ ಇರುವುವು. ಅವು ಮಡಿಕೆಗಳಾಗಿದ್ದರೆ ಶಿಲಾಪರಂಪರೆ ತಲೆಕೆಳಗಾಗಿರುತ್ತದೆ. ಬೇರೆ ಕುರುಹಗಳ ಸಹಾಯದಿಂದಲೂ ಈ ಪದರುಗಳ ವಯೋಕ್ರಮವನ್ನು ನಿರ್ಧರಿಸುವುದು ಸಾಧ್ಯ. ಒಂದು ಪ್ರದೇಶದ ಶಿಲಾಪರಂಪರೆಗೆ ಹಸ್ತಕ್ಷೇಪವಾಗಿಲ್ಲದಿದ್ದ ಪಕ್ಷಕ್ಕೆ ಆ ಶಿಲಾಪೇರಿಕೆಯ ಕ್ರಮವನ್ನು ಇತರ ಪ್ರದೇಶಗಳ ಶಿಲಾಪರಂಪರೆಯ ವಯೋನಿರ್ಧಾರದಲ್ಲಿ ಬಳಸಬಹುದು. ಹೀಗೆ ಮಾಡುವಾಗ ಆ ಪ್ರದೇಶಗಳ ಶಿಲಾಪರಂಪರೆಯಲ್ಲಿ ಸಂಯೋಜನಾ ಸಾಮ್ಯವಿರಬೇಕು. ಅವುಗಳಲ್ಲಿ ಕಣಗಾತ್ರಾನುಕ್ರಮಣ ಸಂಚಯನ ಮತ್ತು ಸಂಚಯನ ಚಕ್ರಗಳೇ ಮೊದಲಾದ ಲಕ್ಷಣಗಳಿದ್ದಲ್ಲಿ, ಆ ಪೇರಿಕೆಯ ಕ್ರಮ ಮತ್ತು ಬೆರೆತಿರುವ ರೀತಿಯನ್ನು ಗುರುತುಹಚ್ಚಬಹುದು. ಗಾತ್ರಾನುಕ್ರಮದ ದಿಕ್ಕಿನಲ್ಲಿ ಕಿರಿಯ ಪದರಗಳಿರುತ್ತವೆ. ಪ್ರವಾಹ ಪದರಗಳಲ್ಲಿ ಮಧ್ಯಪದರಗಳು ಮೇಲ್ಪದರಗಳನ್ನು ಸಂಧಿಸುವ ಕೋನ ಅವು ಕೆಳಪದರಗಳನ್ನು ಸಂಧಿಸುವ ಕೋನಕ್ಕಿಂತ ಕಡಿಮೆ ಇರುವುದಲ್ಲದೆ ಮಧ್ಯಪದರಗಳ ಮೇಲ್ಭಾಗ ತಗ್ಗಾಗಿರುತ್ತದೆ. ಅಲೆಗಳ ಗುರುತುಗಳು ಗುಂಡಾದ ತಗ್ಗುಗಳಿಂದಲೂ ಮೊನಚಾದ ಉಬ್ಬುಗಳಿಂದಲೂ ಕೂಡಿರುವುವು. ಈ ಲಕ್ಷಣಗಳು ತದ್ವಿರುದ್ಧವಾಗಿದ್ದಲ್ಲಿ ಪದರಗಳು ತಲೆಕೆಳಗಾಗಿವೆಯೆಂದು ಭಾವಿಸಬಹುದು. ಬಿಸಿಲು ಬಿರುಕುಗಳು, ಜ್ವಾಲಾಮುಖಿಜಶಿಲಾಪದರಗಳಲ್ಲಿನ ಅನಿಲರಂಧ್ರಗಳು ಮತ್ತು ದಿಂಬು ರಚನೆಗಳು ಶಿಲಾಪೇರಿಕೆಯ ಕ್ರಮನಿರ್ಧಾರದಲ್ಲಿ ಸಹಾಯಕವಾಗಿವೆ. ಜ್ವಾಲಾಮುಖಿಜ ಬೂದಿ ಪದರಗಳ ಕೆಳಗಡೆ ರೂಪಾಂತರಿಸಿರುವ ಬೆಣಚುಕಲ್ಲು ಪದರಗಳು, ಹವಳ ಮುಂತಾದ ಸ್ಥಾವರಜೀವಿಗಳು ಬೆಳೆದ ಅವಸ್ಥೆಯಲ್ಲಿಯೇ ಇರುವಿಕೆ ಮತ್ತು ಹುಳುಗಳ ಜಾಡುಗಳು-ಇವು ಪೇರಿಕೆ ಕ್ರಮವನ್ನು ನಿರ್ಧರಿಸಲು ಸಹಾಯಕವಾಗಿವೆ. ಪದರಗಳ ತಳದಲ್ಲಿರುವ ಸೊರಜು, ಬಿರುಕುಗಳು ಮುಂತಾದ ಇತರ ಅನನುರೂಪತೆಗಳು ಸಹ ಶಿಲಾಪೇರಿಕೆಯ ಕ್ರಮಸೂಚಿಗಳಾಗಿವೆ. ಎರಡು ಅಂತಸ್ಸರಣಗಳು ಅಥವಾ ಎರಡು ಸ್ತರಭಂಗಗಳು ಛೇದಿಸಿದ್ದರೆ, ಅವುಗಳಲ್ಲಿ ಕಿರಿಯದು ನೇರವಾಗಿ ಮುಂದುವರಿದಿರುವುದು. ಹಿರಿಯದು ಎರಡು ಭಾಗಗಳಾಗಿ ಬೇರ್ಪಟ್ಟಿರುತ್ತದೆ. ಜಲಜಶಿಲೆಗಳಲ್ಲಿ ಕೆಲವು ಪದರಗಳ ನಿರ್ದಿಷ್ಟ ಬಣ್ಣವನ್ನು ಹೊಂದಿ ವಿಶಾಲಪ್ರದೇಶದಲ್ಲಿ ಸಂಚಯನವಾಗಿರುತ್ತವೆ. ಇಂಥ ವಿಶಿಷ್ಟಪದರಗಳು ಪೇರಿಕೆಯ ಕ್ರಮ ನಿರ್ಧಾರದಲ್ಲಿ ಸಹಾಯವಾಗಬಲ್ಲವು. ಸ್ಲೇಟಿನ ಬೇರ್ಪಡುವ ಮೈಗಳು ಮತ್ತು ಡ್ರ್ಯಾಗ್ ಮಡಿಕೆಗಳ ಅಕ್ಷಗಳು ಮುಖ್ಯ ಮಡಿಕೆಗಳ ಅಕ್ಷಕ್ಕೆ ಸಮಾಂತರವಾಗಿರುವುವು. ಇವು ತಲೆಕೆಳಗಾಗಿದ್ದರೆ, ಶಿಲಾಪದರಗಳೂ ತಲೆಕೆಳಗಾಗಿರುವುದೆಂದು ಭಾವಿಸಬಹುದು
ಕರ್ನಾಟಕದ ಜಲಜಶಿಲಾ ಹಂಚಿಕೆ
ಧಾರವಾಡ ಪದರ ಶಿಲೆಗಳು ಕರ್ನಾಟಕದಲ್ಲಿ ಅತ್ಯಂತ ಹಿಂದಿನ ಅಂದರೆ ಆರ್ಷೇಯ ಕಲ್ಪದ ಜಲಜಶಿಲೆಗಳು. ಇವು ಹನ್ನೊಂದು ವಲಯಗಳಲ್ಲಿ ರೂಪುಗೊಂಡಿವೆ: 1 ಕ್ಯಾಸಲ್ ರಾಕ್; 2 ಧಾರವಾಡ-ಶಿವಮೊಗ್ಗ ; 3 ಗದಗ-ಡಂಬಾಲ್ ಅಥವಾ ಚಿತ್ರದುರ್ಗ-ಚಿಕ್ಕನಾಯಕನಹಳ್ಳಿ ನಾಗಮಂಗಲ ; 4 ಸಂಡೂರು ; 5 ಬಳ್ಳಾರಿ ಕುಷ್ಟಗಿ ; 6 ಪೆನ್ನೇರ್-ಹಗ್ಗರಿ ; 7 ಮಸ್ಕಿ-ಹಟ್ಟಿ; 8 ಬೊಮ್ಮನಾಳ್; 9 ಕೋಲಾರ; 10 ರಾಯಚೂರು ಮತ್ತು 11 ಗದ್ವಾಲ್. ಆದಿಜೀವಕಲ್ಪದ ಶಿಲೆಗಳು ಬೆಳಗಾಂವಿ ಜಿಲ್ಲೆಯಲ್ಲಿ ಬೆಳಗಾಂವಿ ನಗರಕ್ಕೂ ಕಾಲಡ್ಗಿಗೂ ಮಧ್ಯೆ ಹೊರಕಂಡಿವೆ. ಇವಕ್ಕೆ ಕಾಲಡ್ಗಿ ಶಿಲಾಶ್ರೇಣಿ ಎಂದು ಹೆಸರು. ಈ ಕಲ್ಪದ ಉತ್ತರಾರ್ಧಕಾಲದ ಶಿಲೆಗಳು ಬಿಜಾಪುರ ಮತ್ತು ಗುಲ್ಬರ್ಗ ಜಿಲ್ಲೆಗಳಲ್ಲಿ ಭೀಮಾನದಿಯ ಪಾತ್ರದಲ್ಲಿ ಸುಮಾರು 3,000 ಚ. ಮೈ. ಪ್ರದೇಶದಲ್ಲಿ ಹೊರಕಂಡಿವೆ. ಇವಕ್ಕೆ ಭೀಮಾ ಶಿಲಾಶ್ರೇಣಿ ಎಂದು ಹೆಸರು. ಇದರಲ್ಲಿರುವ ಸುಣ್ಣಶಿಲೆಗಳನ್ನು ಷಾಹಬಾದ್ ಸಿಮೆಂಟ್ ಕಾರ್ಖಾನೆಯಲ್ಲಿ ಉಪಯೋಗಿಸಲಾಗುತ್ತಿದೆ.
ಭಾರತ ಪರ್ಯಾಯ ದ್ವೀಪದ ಜಲಜಶಿಲೆಗಳ ಹಂಚಿಕೆ
ಈ ಪರ್ಯಾಯ ದ್ವೀಪ ಆರ್ಷೇಯ ಕಲ್ಪದ ಅನಂತರ ಸ್ಥಿರಭೂಭಾಗವಾಯಿತು. ಆದಿಜೀವಕಲ್ಪದ ಪೂರ್ವಾರ್ಧದಲ್ಲಿ ಆಂಧ್ರಪ್ರದೇಶದ ಕಡಪ ಮತ್ತು ಕರ್ನೂಲ್ ಜಿಲ್ಲೆಗಳ ಪ್ರದೇಶ, ಒರಿಸ್ಸದ ಛತ್ತೀಸಗಢ ಪ್ರದೇಶ. ಕರ್ನಾಟಕದ ಬೆಳಗಾಂವಿ ಜಿಲ್ಲೆಯ ಕಾಲಡ್ಗಿ ಪ್ರದೇಶ ಮತ್ತು ದೆಹಲಿ ಪ್ರದೇಶಗಳನ್ನು ಸಮುದ್ರಗಳು ಆಕ್ರಮಿಸಿದ್ದುವು. ಈ ಪ್ರದೇಶಗಳಿಂದ ಸಮುದ್ರಗಳು ಹಿಂಜರಿದು ಉತ್ತರಾರ್ಧದಲ್ಲಿ ವಿಂಧ್ಯಪರ್ವತ ಪ್ರದೇಶ, ಕರ್ನೂಲ್ ಜಿಲ್ಲೆ ಮತ್ತು ಭೀಮಾ ನದಿಯ ಕಣಿವೆ ಪ್ರದೇಶಗಳನ್ನು ಪುನಃ ಆಕ್ರಮಿಸಿದುವು. ಈ ಪ್ರದೇಶಗಳಲ್ಲೆಲ್ಲ ಫಾಸಿಲ್‍ರಹಿತ ಜಲಜಶಿಲೆಗಳಿವೆ. ಪ್ರಾಚೀನ ಜೀವಕಲ್ಪವನ್ನು ಪ್ರತಿನಿಧಿಸುವ ಜಲಜಶಿಲೆಗಳು ಎಲ್ಲೂ ಸಂಚಯಿಸಿಲ್ಲ. ಮಧ್ಯ ಜೀವಕಲ್ಪದ ಜುರಾಸಿಕ್ ಯುಗದಲ್ಲಿ ಕಚ್ ಮುಂತಾದ ಪ್ರದೇಶಗಳು ಸಮುದ್ರಾಕ್ರಮಣಕ್ಕೊಳಗಾಗಿ ಅಲ್ಲಿ ಫಾಸಿಲ್‍ಯುಕ್ತ ಜಲಜಶಿಲೆಗಳು ರೂಪುಗೊಂಡಿವೆ. ಕ್ರಿಟೇಷಸ್ ಯುಗದ ಮಧ್ಯಭಾಗದಲ್ಲಿ ಟೆತಿಸ್ ಸಾಗರ ನರ್ಮದಾ ಕಣಿವೆ ಪ್ರದೇಶದಲ್ಲೂ ದಕ್ಷಿಣ ಸಮುದ್ರ ತಿರುಚನಾಪಲ್ಲಿ, ವೃದ್ಧಾಚಲಮ್, ಪಾಂಡಿಚೇರಿ, ರಾಜ ಮಹೇಂದ್ರಿ ಮತ್ತು ಅಸ್ಸಾಮ್ ಪ್ರದೇಶಗಳಲ್ಲಿ ಆಕ್ರಮಣ ನಡೆಸಿದುವು. ಆಗ ಸಂಚಯಿಸಿದ ಶಿಲೆಗಳು ಆ ಪ್ರದೇಶಗಳಲ್ಲಿ ಕಂಡುಬರುತ್ತವೆ. ನವಜೀವಕಲ್ಪದ ಮಯೋಸೀನ್ ಯುಗದಲ್ಲಿ ಭಾರತ ಪರ್ಯಾಯದ್ವೀಪದ ಪೂರ್ವ ಮತ್ತು ಪಶ್ಚಿಮತೀರಗಳಲ್ಲಿ ಸಮುದ್ರಾಕ್ರಮಣವಾಗಿ ಮರಳುಶಿಲೆಗಳು ನಿಕ್ಷೇಪವಾಗಿವೆ. ಇವುಗಳಲ್ಲಿ ಕಡಲೂರು ಮರಳುಶಿಲೆಗಳು ಗಮನಾರ್ಹ, ಕಾರ್ಬಾನಿಫೆರಸ್ ಯುಗದ ಅಂತ್ಯದಿಂದ ಜುರಾಸಿಕ್ ಯುಗದ ಅಂತ್ಯದ ವರೆಗೆ ಸೋನ್‍ದಾಮೋದರ್ ಮಹಾನದಿ ಮತ್ತು ಗೋದಾವರಿ ನದಿ ಕಣಿವೆಗಳಲ್ಲೂ ಪೂರ್ವ ಮತ್ತು ಪಶ್ಚಿಮ ತೀರದ ಕೆಲವು ಸ್ಥಳಗಳಲ್ಲೂ ಸಿಹಿನೀರು ನಿಕ್ಷೇಪಗಳು ಸಂಚಯಿಸಿವೆ. ಇವಕ್ಕೆ ಗೊಂಡ್ವಾನ ಶಿಲಾಸಮುದಾಯ ಎಂದು ಹೆಸರು.
ಹಿಮಾಲಯ ಪರ್ವತ ಪ್ರದೇಶಗಳಲ್ಲಿ ಜಲಜಶಿಲೆಗಳ ಹಂಚಿಕೆ
ಈ ಪ್ರದೇಶ ಇಯೊಸೀನ್ ಯುಗದ ಅಂತ್ಯದವರೆಗೆ ಟೆತಿಸ್ ಸಾಗರದ ಆಕ್ರಮಣಕ್ಕೊಳಗಾಗಿತ್ತು. ಆದ್ದರಿಂದ ಇಲ್ಲಿ ಶಿಲಾಪರಂಪರೆ ಸರಿಸುಮಾರು ಅಖಂಡವಾಗಿದೆ ಎಂದೇ ಹೇಳಬಹುದು. ಸಿಂದ್-ಬಲೂಚಿಸ್ಥಾನ್ ಪ್ರದೇಶ ಮತ್ತು ಅಸ್ಸಾಮ್ ಪ್ರದೇಶಗಳಲ್ಲಿ ಟೆತಿಸ್ ಸಾಗರ ಆಲಿಗೋಸೀನ್ ಯುಗದ ಅಂತ್ಯದವರೆಗೂ ಇತ್ತಾದ ಕಾರಣ ಅಲ್ಲಿನ ಶಿಲಾಪರಂಪರೆ ಆಲಿಗೋಸೀನ್ ಯುಗವನ್ನೂ ಪ್ರತಿನಿಧಿಸುತ್ತದೆ. ಮಯೋಸೀನ್ ಯುಗದಿಂದ ವರ್ತಮಾನ ಕಾಲದವರೆಗೆ ಇಲ್ಲಿ ಸಿಹಿನೀರು ನಿಕ್ಷೇಪಗಳು ಸಂಚಯಿಸಿವೆ. ಶಿವಾಲಿಕ್ ಶಿಲಾಸಮುದಾಯ ಮತ್ತು ಸಿಂಧೂ-ಗಂಗಾ ಮೆಕ್ಕಲು-ಇವೇ ಈ ನಿಕ್ಷೇಪಗಳು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮುಳ್ಳಪುಡಿ ವೆಂಕಟ ರಮಣ
ಮುಳ್ಳಪುಡಿ ವೆಂಕಟ ರಮಣ
ಮುಳ್ಳಪುಡಿ ವೆಂಕಟ ರಮಣ (೨೮ ಜೂನ್,೧೯೩೧ - ೨೪ಫೆಬ್ರವರಿ,೨೦೧೧ ) ಒಬ್ಬ ತೆಲುಗು ಕಥೆಗಾರರು. ಅವರು ಹಾಸ್ಯ ಶೈಲಿಯ ಲೇಖನಗಳಿಗೆ ಪ್ರಸಿದ್ದರಾಗಿದ್ದಾರೆ. ಇವರು ಸೃಷ್ಟಿಸಿರುವ ಬುಡುಗು ಎಂಬ ಬಾಲನಟನ ಪಾತ್ರ ಬಹಳ ಪ್ರಸಿದ್ದವಾಗಿದೆ. ಇವರು ರಾಧಾ ಗೋಪಾಲಂ, ಕಾಂಟ್ರಾಕ್ಟರ್, ಟುಟ್ಟಿ ಎಂಬ ಇನ್ನಿತರ ಮರೆಯಲಾಗದ ಪಾತ್ರಗಳನ್ನು ರಚಿಸಿದ್ದಾರೆ. ಮುಳ್ಲಪೂಡಿಯವರು ಬಾಪು-ರಮಣ ಸಂಯೋಜನೆಯಿಂದ ಬಂದಿರುವ ಸಿನೆಮಾಗಳಿಗೆ ಸಂಭಾಷಣೆ, ಕಥೆ ಮತ್ತು ಚಿತ್ರಕಥೆಗಳನ್ನು ರಚಿಸಿದ್ದಾರೆ. ಅವರ ಬರಹಗಳು ಬಹಳ ಹೃದಯಸ್ಪರ್ಶವಾಗಿವೆ.
ಜೀವನ
ಆರಂಭಿಕ ಜೀವನ ಶ್ರೀ ಮುಳ್ಳಪುಡಿ ವೆಂಕಟ ರಮಣ ಒಂದು ಮಧ್ಯಮವರ್ಗದ ಸಾಂಪ್ರದಾಯಿಕ ಕುಟುಂಬದಲ್ಲಿ ಜನಿಸಿದರು.ಅವರು ತಮ್ಮ ಬಾಲ್ಯವನ್ನು ಹೆಚ್ಚಾಗಿ ಆಂಧ್ರಪ್ರದೇಶದ ರಾಜಮಂತ್ರಿಯ ಬಳಿ ಇರುವ ಧೊವಲೇಶ್ವರಂ ಎಂಬ ಪುಟ್ಟ ಗ್ರಾಮದಲ್ಲಿ ಕಳೆದರು. ಇವರಿಗೆ ಒಬ್ಬ ಅಕ್ಕ ಮತ್ತು ತಮ್ಮ ಇದ್ದಾರೆ. ರಮಣರ ಕುಟುಂಬದವರು ಬಹಳ ಸಂತೋಷದಿಂದರು. ರಮಣರಿಗೆ ಒಂಬತ್ತು ವರ್ಷಗಳಿದ್ದಾಗ ಅವರ ತಂದೆಯನ್ನು ಕಳೆದುಕೊಂಡರು. ಇದರಿಂದ ಅವರ ಮನೆಯಲ್ಲಿ ಹಣಕಾಸಿನ ತೊಂದರೆ ಉಂಟಾಗಿ ಉತ್ತಮ ಅವಕಾಶಗಳನ್ನು ಅರಸಿ ಅವರು ಚೆನೈಗೆ (ಆ ದಿನಗಳಲ್ಲಿ ಮದ್ರಾಸ್ ಎಂದು ಕರೆಯಲಾಗುತ್ತಿತ್ತು) ಸ್ಥಳಾಂತರರಾದರು. ರಮಣರ ತಾಯಿ ಶ್ರೀಮತಿ ಆದಿಲಕ್ಷ್ಮಿ ಇಂತಹ ಪರಿಸ್ಥಿತಿಯಲ್ಲಿ ಕುಟುಂಬ ನಿರ್ವಹಿಸುವ ಎಲ್ಲಾ ಜವಾಬ್ದಾರಿಯನ್ನು ತೆಗೆದುಕೊಂಡರು. ರಮಣರು ಮದ್ರಾಸಿನಲ್ಲಿ ತಮ್ಮ ಓದನ್ನು ಮುಗಿಸಿದರು. ತಮ್ಮ ಅಧ್ಯಯನದ ದಿನಗಳಲ್ಲಿ ತೆಲುಗು ಭಾಷೆಯ ಕಥೆಗಳನ್ನು ಬರೆಯುವ ಆಸಕ್ತಿಯನ್ನು ಬೆಳಸಿಕೊಂಡರು. ಇದೇ ಸಂದರ್ಭದಲ್ಲಿ ಅವರು ಬಾಪು ಅವರ ಜೊತೆ ಸೇಹ್ನವನ್ನು ಬೆಳೆಸಿದರು. ಇವರಿಬ್ಬರು ಒಳ್ಳೆಯ ಕಲಾವಿದರು. ರಮಣರು ಬರೆಯುವ ಕಲೆ ಇತ್ತು, ಬಾಪುವಿಗೆ ಚಿತ್ರಕಲೆಯ ಪ್ರತಿಭೆ ಇತ್ತು. ಅವರು ತಮ್ಮ ಪ್ರತಿಭೆಯನ್ನು ಸರಿಯಾಗಿ ಉಪಯೋಗಿಸಿ ಕೊಂಡು ತೆಲುಗು ಚಿತ್ರರಂಗಕ್ಕೆ ಉತ್ತಮಕೊಡುಗೆಗಳನ್ನು ನೀಡಿದ್ದಾರೆ. ಕಥಾ ರಮನೀಯಂ 'ಭಾಗ -1 ರಲ್ಲಿ ೮ ಪಾಠಗಳ ೪೦ ಕಥೆಗಳಲ್ಲಿ ಒಂದೊಂದು ನವರಸವನ್ನು ತೋರಿಸಿದ್ದಾರೆ.ಅವುಗಳಲ್ಲಿ ಕೆಲವು ಚಿತ್ರಗಳು ನಂತರ ಮಾಡಲಾಯಿತು. ಅದ್ಯಾವುದೆಂದರೆ ಸೀತಾ ಕಲ್ಯಾಣಂ, ಭೋಗಿಮಂಟ, ಸ್ವಯಂವರಂ ಇತ್ಯಾದಿ. ಕಥಾ ರಮನೀಯಂ 'ಭಾಗ -2 ಸುಮಾರು 45 ಕಥೆಗಳು ಹೊಂದಿರುವ ಕೆಲವು ಭಾರತೀಯ ಮಧ್ಯಮ ವರ್ಗದ ಜೀವನವನ್ನು ಪ್ರತಿನಿಧಿಸುತ್ತದೆ. ಮೂಡ ನಂಬಿಕೆಯನ್ನು ಎತ್ತಿ ಹಿಡಿಯುವ ಸಮಾಜದಲ್ಲಿ ಕೆಳವರ್ಗದ ಜನರನ್ನು ನಡೆಸಿಕೊಳ್ಳುವ ರೀತಿಯನ್ನು ಈ ಪುಸ್ತಕದಲ್ಲಿ ಬಹಳ ಉತ್ತಮವಾಗಿ ಚಿತ್ರಿಸಲಾಗಿದೆ.
ಚಲನಚಿತ್ರಗಳು
ರಮಣರ ಉತ್ತಮ ರಚನ ಶೈಲಿಯಿಂದ ಅವರ ಚಲನಚಿತ್ರವಿಮರ್ಶೆ ಮತ್ತು ಸಿನಿಮಾ ಕಥೆಗಳು ಪ್ರಸಿದ್ಧವಾದವು. "ವೆಲುಗುನೀದಲು", "ಕನ್ನೆಮನಸುಲು" ಮುಂತಾದ ಚಲನಚಿತ್ರಗಳಿಗೆ ಕಥೆ, ಚಿತ್ರಕಥೆ ಮತ್ತು ಸಂಭಾಷಣೆಯನ್ನು ಕೊಟ್ಟು ಹಿಟ್ ಮಾಡಿದರು. ಮೂಗ ಮನಸುಲು, ಭಾರ್ಯಾ ಭರ್ತಲು, ವೆಲುಗುನೀದಲು ಮುಂತಾದ ಚಿತ್ರಗಳು ಇವರಿಗೆ ಉತ್ತಮ ಕಥೆಗಾರ ಎಂಬ ಹೆಸರು ತಂದುಕೊಟ್ಟವು. ನಂತರ, ಅವರ ಚಿತ್ರದ ಕಥೆಗಾರರಾಗಿ ತನ್ನ ಪತ್ರಕರ್ತ ಕೆಲಸವನ್ನು ತ್ಯಜಿಸಿದರು. ತನ್ನ ಬಾಲ್ಯ ಸ್ನೇಹತ ಬಾಪುವಿನ ಜೊತೆ ಸೇರಿಕೊಂಡು ಸಾಕ್ಷಿ ಎಂಬ ಮೊದಲನೆಯ ಚಲನಚಿತ್ರಕ್ಕೆ ಸಹ-ನಿರ್ಮಾಪಕರಾಗಿ ಕೆಲಸ ಮಾಡಿದರು. ನಂತರ ಭಕ್ತ ಕನ್ನಪ್ಪ, ಸಂಪೂರ್ಣ ರಾಮಾಯಣಂ ಮುಂತಾದ ಹಿಟ್ ಚಲನಚಿತ್ರಗಳನ್ನು ನಿರ್ದೇಶಿಸಿದ್ದಾರೆ.
ಟೆಲಿವಿಷನ್:
೧೯೮೫-೧೯೯೦ ರವರೆಗೆ ಶ್ರೀ ಬಾಪು ಮತ್ತು ಶ್ರೀ ರಮಣರವರು ಮಕ್ಕಳಿಗಾಗಿ ವಿಡಿಯೋಗಳನ್ನು ತಯಾರಿಸಿ ಟೆಲಿವಿಷನ್ ಮೂಲಕ ಪ್ರದರ್ಶಿಸಿದರು. ಇಂದು ನಮ್ಮ ಸಂಗೀತ ನಿರ್ದೇಶಕ ಎ ಆರ್ ರಹ್ಮಾನ್ ರವರು ಅಂದು ಬಾಪು ರಮಣರ ಕೆಲವು ವಿಡಿಯೋಗಳಿಗೆ ಡ್ರಮ್ಮರ್ ಹಾಗಿ ಕೆಲಸ ಮಾಡಿದ್ದರು. ಬಾಪು-ರಮಣ ಸಂಯೋಜನೆಯಿಂದ ಬಂದ "ಭಾಗವತಂ" ಎಂಬ ಧಾರಾವಾಹಿ ಈಟೀವಿನಲ್ಲಿ ಪ್ರಸಾರವಾಯಿತು. ಈ ಧಾರವಾಹಿ ಬಹಳ ಜನಪ್ರಿಯತೆಯನ್ನು ಗಳಿಸಿತು.
ಆತ್ಮಚರಿತ್ರೆ:
ಕೋತಿ ಕೊಮ್ಮಚಿ, ಇಂಕೋತಿ ಕೊಮ್ಮಚಿ, ಮುಕ್ಕೋತಿ ಕೊಮ್ಮಚಿ, ಮುಂತಾದ ಮೂರು ಸಂಪುಟಗಳಲ್ಲಿ ಪುಸ್ತಕ ಮತ್ತು ಆಡಿಯೋ ರೂಪದ ಮೂಲಕ ಇವರ ಆತ್ಮಚರಿತ್ರೆ ರಚಿಸಿದ್ದಾರೆ.
ಪ್ರಶಸ್ತಿಗಳು:
೧೯೮೬ರಲ್ಲಿ ಆಂಧ್ರ ಪ್ರದೇಶದಿಂದ "ರಘುಪತಿ ವೆಂಕೈಯ್ಯ ಪ್ರಶಸ್ತಿ"ಲಭಿಸಿದೆ. ತಿರುಪತಿಯ ಶ್ರೀ ವೆಂಕಟೇಶ್ವರ ಯೂನಿವೆರ್ಸಿಟಿ ಯಿಂದ ಗೌರವ ಡಾಕ್ಟರೇಟ್ ಪ್ರಶಸ್ತಿ.
ಉಲ್ಲೇಖಗಳು
<References>
ವರ್ಗ:ಪತ್ರಕರ್ತರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ದ್ರವಗಳ ಮೇಲ್ಮೈ ಸೆಳೆತ
ದ್ರವಗಳ ಮೇಲ್ಮೈ ಸೆಳೆತ (surface tension of liquids)
೧] ಎಲ್ಲ ದ್ರವಗಳ ಮೇಲ್ಮೈಗಳು ಸೆಳೆತಕ್ಕೆ ಒಳಪಟ್ಟು ಪರೆ(Membrane) ಯಂತೆ ವರ್ತಿಸುತ್ತವೆ. ಇದನ್ನು ಹಲವಾರು ಪ್ರಯೋಗಗಳಿಂದ ತೋರಿಸಬಹುದು.
ವಾಖ್ಯೆ
ದ್ರವಗಳ ಮೇಲ್ಮೈ ಸೆಳೆತಕ್ಕೆ ಒಳಪಟ್ಟು ಪರೆಯಂತೆ ವರ್ತಿಸುವ ಲಕ್ಷಣಕ್ಕೆ ದ್ರವಗಳ ಮೇಲ್ಮೈ ಸೆಳೆತ ಎನ್ನುತ್ತಾರೆ.
ದ್ರವಗಳ ಕೇಶಿತತ್ವ ( Cappilary )
ಎಣ್ಣೆಯಲ್ಲಿ ಅದ್ದಿದ ಬತ್ತಿಯಲ್ಲಿ ಎಣ್ಣೆ ಏರುವುದೂ, ಉರಿಯುತ್ತಿರುವ ಮೇಣದ ಬತ್ತಿಯಲ್ಲಿ ಕರಗಿದ ಮೇಣ ಏರೂವುದೂ, ಸಸ್ಯಗಳಲ್ಲಿನ ಲೋಮನಾಳಗಳಲ್ಲಿ ನೆಲದ ಆಳದಲ್ಲಿನ ನೀರು ಏರುವುದೂ - ಎಲ್ಲವೂ ದ್ರವಗಳ ಕೇಶಿತತ್ವದ ನಿದರ್ಶನಗಳು. ದ್ರವ ಒಂದರಲ್ಲಿ ಕೇಶ ನಾಳವನ್ನು ಅದ್ದಿದಾಗ ನಾಳದ ಒಳಗಿನ ದ್ರವದ ಮಟ್ಟ ಹೊರಗಿನ ಮಟ್ಟಕ್ಕೆ ಹೋಲಿಸಿದಾಗ ಹೆಚ್ಚು ಅಥವಾ ಕಡಿಮೆ ಇರುವುದು.
ಲೋಮನಾಳಾರೋಹಣ (capillary rise) ಮತ್ತು ಲೋಮನಾಳಾವರೋಹಣ (capillary fall)
ದ್ರವದಲ್ಲಿ ಅದ್ದಿದ ಕೇಶನಾಳದಲ್ಲಿನ ದ್ರವದ ಮಟ್ಟ ಹೊರಗಿನ ಮಟ್ಟಕ್ಕೆ ಹೆಚ್ಚು ಇರುವುದನ್ನು ಲೋಮನಾಳೋರೋಹಣ ಹಾಗೂ ಅದು ಕಡಿಮೆ ಇರುವುದನ್ನು ಲೋಮನಾವರೋಹಣ ಎಂದು ಕರೆಯುತ್ತಾರೆ.ದ್ರವದಿಂದ ಒದ್ದೆಯಾಗುವ ನಾಳದಲ್ಲಿ ಏರಿಕೆಯೂ, ದ್ರವದಿಂದ ಒದ್ದೆಯಾಗದ ನಾಳದಲ್ಲಿ ಇಳಿಕೆಯೂ ಕಂಡುಬರುತ್ತದೆ.
ಸಂಸಕ್ತತೆ ಮತ್ತು ವಿಸಕ್ತತೆ
ಬೇರೆ ಬೇರೆ ತರಹದ ಅಣುಗಳ ನಡುವಿನ ಆಕರ್ಷಣ ಬಲಕ್ಕೆ 'ವಿಸಕ್ತತೆ' ಎಂದೂ, ಒಂದೇ ತರಹದ ಅಣುಗಳ ನಡುವಿನ ಆಕರ್ಷಣ ಬಲಕ್ಕೆ 'ಸಂಸಕ್ತತೆ' ಎಂದೂ ಕರೆಯುತ್ತಾರೆ.
ದ್ರವ ಮತ್ತು ಘನ
ಅಣುಗಳ ನಡುವಿನ ವಿಸಕ್ತತೆಯ ಬಲ ದ್ರವದ ಅಣುಗಳ ನಡುವೆಯೇ ಇರುವ ಸಂಸಕ್ತತೆಯ ಬಲಕ್ಕಿಂತ ಹೆಚ್ಚಿದಾಗ ( ಉದಾ : ಗಾಜಿನ ನಾಳವನ್ನು ನೀರಿನಲ್ಲಿ ಅದ್ದಿದಾಗ) ದ್ರವವು ನಾಳದಲ್ಲಿ ಏರುತ್ತದೆ. ಹಾಗೂ ಅದರ ಮೇಲ್ಮೈ ನಿಮ್ನ (concave meniscus) ವಾಗಿರುತ್ತದೆ. ದ್ರವ ಮತ್ತು ಘನ ಅಣುಗಳ ನಡುವಿನ ವಿಸಕ್ತತೆಯ ಬಲ ದ್ರವ ಅಣುಗಳ ನಡುವೆಯೇ ಇರುವ ಸಂಸಕ್ತತೆಯ ಬಲಕ್ಕಿಂತ ಕಡಿಮೆ ಇದ್ದಾಗ (ಉದಾ : ಪಾದರಸದಲ್ಲಿ ಗಾಜಿನ ನಾಳವನ್ನು ಅದ್ದಿದಾಗ) ದ್ರವವು ನಾಳದಲ್ಲಿ ಇಳಿಯುತ್ತದೆ ಹಾಗೂ ಅದರ ಮೇಲ್ಮೈ ಪೀನವಾಗಿರುತ್ತದೆ.(convex meniscus).
ದ್ರವಗಳ ಮೇಲ್ಮೈ ಸೆಳೆತದ ಅನ್ವಯಗಳು
ವರ್ಗ:ವಿಜ್ಞಾನ
ಘಟಿಕೋತ್ಸವ
ಘಟಿಕೋತ್ಸವ(ಕಾನ್ವೋಕೇಷನ್) ವಿಶ್ವವಿದ್ಯಾನಿಲಯದ ಅಥವಾ ಇತರ ಅಂಗೀಕೃತ ಉನ್ನತ ಶಿಕ್ಷಣ ಸಂಸ್ಥೆಗಳ ಅಧ್ಯಯನ ಘಟಕವೊಂದರ ಶಿಕ್ಷಣವನ್ನು ಯಶಸ್ವಿಯಾಗಿ ಮುಗಿಸಿದ ಇಲ್ಲವೇ ಯಾವುದಾದರೊಂದು ಕ್ಷೇತ್ರದಲ್ಲಿ ಗಣನೀಯ ಸೇವೆ ಸಲ್ಲಿಸಿದ ಅಥವಾ ಪಾಂಡಿತ್ಯ ಸಾಧಿಸಿದ ಖ್ಯಾತ ವ್ಯಕ್ತಿಗಳಿಗೆ ಪದವಿ/ಪ್ರಶಸ್ತಿಯನ್ನು ನೀಡಲು ಏರ್ಪಡಿಸುವ ಸಾಂಪ್ರದಾಯಿಕ ಸಮಾರಂಭ.
ಘಟಿಕೋತ್ಸವದ ರೂಪುರೇಷೆ
ಭಾರತದ ಇತರೆಡೆಗಳಂತೆ ಕರ್ನಾಟಕದಲ್ಲೂ ಘಟಿಕೋತ್ಸವ ಇಂಗ್ಲಿಷ್ ಸಂಪ್ರದಾಯದಂತೆ ನಡೆಯುತ್ತದೆ. ಕರ್ನಾಟಕದ ಎಲ್ಲಾ ವಿಶ್ವವಿದ್ಯಾನಿಲಯಗಳಲ್ಲೂ ಘಟಿಕೋತ್ಸವದಲ್ಲಿ ಏಕರೀತಿಯ ಕಾರ್ಯಕ್ರಮವನ್ನು ಅನುಸರಿಸಲಾಗುತ್ತಿದೆ. ಸಮಾರಂಭಕ್ಕೆ ಬರತಕ್ಕ ವಿದ್ಯಾರ್ಥಿಗಳು ಆಯಾ ಪದವಿಗೆ ಗೊತ್ತು ಮಾಡಿರುವ ಬಣ್ಣದ ಮೇಲುಹೊದಿಕೆ(ಗೌನು), ಲಾಂಛನ ವಸ್ತ್ರ(ಹುಡ್)ಗಳನ್ನು ಧರಿಸಿಕೊಂಡು ಬರಬೇಕೆಂಬ ನಿಯಮವುಂಟು. ಸಮಾರಂಭಕ್ಕೆ ರಾಷ್ಟ್ರದ ವರಿಷ್ಠ ನಾಯಕರೊಬ್ಬರು ಆಹ್ವಾನಿತರಾಗಿ ಬಂದು ನೂತನ ಪದವೀಧರರನ್ನು ಉದ್ದೇಶಿಸಿ ಭಾಷಣ ಮಾಡುವರು. ಇವರೊಂದಿಗೆ ವಿಶ್ವವಿದ್ಯಾನಿಲಯದ ಕುಲಪತಿ, ಉಪಕುಲಪತಿ, ಸಿಂಡಿಕೇಟ್ ಸದಸ್ಯರು, ಶೈಕ್ಷಣಿಕ ಪರಿಷತ್ತಿನ ಸದಸ್ಯರು, ವಿಶ್ವವಿದ್ಯಾನಿಲಯದ ಪ್ರಾಂಶುಪಾಲರು ಮತ್ತು ಪದವಿ ಪಡೆಯುವ ವಿದ್ಯಾರ್ಥಿಗಳು, ಅವರೊಂದಿಗೆ ಕುಟುಂಬದ ಸದಸ್ಯರು ಮಾತ್ರ ಹಾಜರಿರಬೇಕು. ಇದು ವಿಶ್ವವಿದ್ಯಾನಿಲಯದ ಖಾಸಗಿ ಸಮಾರಂಭವಾದುದರಿಂದ ಸಾರ್ವಜನಿಕರು ಇದರಲ್ಲಿ ಮುಕ್ತವಾಗಿ ಭಾಗವಹಿಸುವಂತಿಲ್ಲ.
ಘಟಿಕೋತ್ಸವದಲ್ಲಿ ಕೆಲವು ಮಾರ್ಪಾಡುಗಳು
ಸಮಕಾಲೀನ ಸನ್ನಿವೇಶಕ್ಕೆ ತಕ್ಕಂತೆ ಘಟಿಕೋತ್ಸವ ಸಮಾರಂಭದಲ್ಲಿ ಕೆಲವು ಮಾರ್ಪಾಡುಗಳು ಜಾರಿಗೆ ಬರುತ್ತಿವೆ. ಮೈಸೂರು ವಿಶ್ವವಿದ್ಯಾನಿಲಯ ಸ್ನಾತಕೋತ್ತರ ಪದವೀಧರರಿಗೆ ಏರ್ಪಡಿಸುವ ಘಟಿಕೋತ್ಸವದ ಜೊತೆಗೆ ಕಾಲೇಜುಗಳು ತಮ್ಮ ತಮ್ಮ ವಿದ್ಯಾರ್ಥಿಗಳಿಗೆ ಪ್ರತ್ಯೇಕ ಸಮಾರಂಭವನ್ನು ಏರ್ಪಡಿಸಿ ಪದವಿಗಳನ್ನು ವಿತರಣೆ ಮಾಡುತ್ತಿವೆ. ವಿದ್ಯಾರ್ಥಿಯ ಗೈರುಹಾಜರಿಯಲ್ಲಿ ಪದವಿ ಸ್ವೀಕರಿಸಲು ಅವಕಾಶವಿತ್ತು. ಅಂಚೆಯ ಮೂಲಕವೂ ಪ್ರಶಸ್ತಿ ಪತ್ರವನ್ನು ಕಳುಹಿಸಿಕೊಡುವ ವ್ಯವಸ್ಥೆಯನ್ನು ವಿಶ್ವವಿದ್ಯಾನಿಲಯಗಳು ಮಾಡುತ್ತಿವೆ. ಕೆಲವು ವಿಶ್ವವಿದ್ಯಾನಿಲಯಗಳು ಪದವೀಧರರ ಬಾಹುಳ್ಯತೆಯನ್ನು ಗಮನಿಸಿ ಸ್ನಾತಕೋತ್ತರ ಪದವೀಧರರಿಗೆ ಮಾತ್ರ ಘಟಿಕೋತ್ಸವ ನಡೆಸುವ ಪದ್ದತಿಯನ್ನು ರೂಢಿಗೆ ತರುತ್ತಿವೆ.
ಘಟಿಕೋತ್ಸವದ ಪೋಷಾಕು
ಈಚೆಗೆ ಪಾಶ್ಚತ್ಯ ಸಂಪ್ರದಾಯದ ಪೋಷಾಕಿಗೆ ಬದಲು ಭಾರತೀಯ ಸಂಪ್ರದಾಯದ ಉಡುಪನ್ನು ಧರಿಸಬಹುದಾದ ಅವಕಾಶವನ್ನು ಕಲ್ಪಿಸಲಾಗಿದೆ. ಬಿಳಿಯ ಉಡುಪನ್ನು ಧರಿಸಿ ಅದರ ಮೇಲೆ ಆಯಾ ಪದವಿಯ ಗುತಿನ ಬಿಲ್ಲೆಗಳನ್ನು ಧರಿಸಬೇಕೆಂದು ಮೈಸೂರು ಮತ್ತು ಬೆಂಗಳೂರು ವಿಶ್ವವಿದ್ಯಾನಿಲಯಗಳು ನಿಯಮ ರೂಪಿಸಿವೆ. ಕೆಲವೆಡೆ ಉಡುಪಿನ ನಿಯಮವನ್ನು ಪೂರ್ಣವಾಗಿ ಬದಲಾಯಿಸಿರುವ ಪ್ರವೃತ್ತಿಯೂ ಕಂಡು ಬರುತ್ತಿದೆ.
ಉಲ್ಲೇಖಗಳು
ವರ್ಗ : ವಿಶ್ವವಿದ್ಯಾನಿಲಯ
ಮಿಲರೇಪ
ಮಿಲರೇಪ - ಟಿಬೆಟ್ ನ ಸುಪ್ರಸಿದ್ಧ ಯೋಗಿ. (ಕ್ರಿ.ಶ. ೧೦೫೨- ೧೧೩೫).
ಕನ್ನಡದ ಕವಿ ಎಚ್.ಎನ್.ಶಿವಪ್ರಕಾಶ್ರವರ ಒಂದು ಕವನಸಂಕಲನದ ಹೆಸರೂ ಮಿಲರೇಪ.
ಹೊರಗಿನ ಕೊಂಡಿ
ವರ್ಗ:ಪುಸ್ತಕಗಳು
ಶಿಕಾರಿಪುರ ರಂಗನಾಥ ರಾವ್
ಡಾ. ಎಸ್. ಆರ್. ರಾವ್ ಎಂದೇ ಕರೆಯಲ್ಪಡುತ್ತಿದ್ದ, ಡಾ. ಶಿಕಾರಿಪುರ ರಂಗನಾಥ ರಾವ್ (೧೯೨೨-೨೦೧೩) ಭಾರತದ ಪುರಾತತ್ವ ತಜ್ಞರಾಗಿ ಸಿಂಧೂತಟದ ನಾಗರೀಕತೆಗೆ, ಅದರಲ್ಲೂ ಹರಪ್ಪಗೆ ಸಂಬಂಧಿಸಿದ ಉತ್ಖನನಗಳನ್ನು ನೆಡೆಸಿದ ಹಲವಾರು ತಂಡಗಳನ್ನು ಮುನ್ನೆಡಿಸಿದ್ದರು, ಇದರಲ್ಲಿ ಗುಜರಾತ್‌ನ ಕೋಟೆಗಳ ನಗರ ಲೋಥಾಲ್ ಕೂಡ ಸೇರಿದೆ. ಇವರು ಶ್ರೀಕೃಷ್ಣ ನೆಲೆಯಾಗಿದ್ದ ಐತಿಹಾಸಿಕ ನಗರದ್ವಾರಕಾದ ಇರುವಿಕೆಯನ್ನೂ  ಪತ್ತೆ ಹಚ್ಚಿದ್ದರು.